Chinam Cu Lungrawk Taktak Khi Si Cang Ko – Chin World News Evening\n“Kan Bia Hi Tawi Koseh: Kan Chinram Ah Fimthiamnak Nih Man Angei Kho Ti Lo! Tutan Kan ram thimnak hi zohthan lengmang tikah airawk cang tiah Kan ti cio mi Kan ram cu rawh chin lengmangnak khur ah a luut cuahmah cang hi ngaihchia taktak khi Kan si cang.\nChin mi chungin Bawipa nih Fimthiamnak tampi a Kan peek hna i mah Kan mifim hna cu Kan Miphun nih man ngeilo ah Kan chiah hna, Kan mifim pawl nih ram ser hnaseh tinak in ka party nih ka khua mi pa nih ka peng mi pa nih,ka tlang mi nu le pa nih an dik ah maw diklo ah maw mp a tlin paoh kha a tha ti lungput Kan ngei i mp tlinkhawhnak dingah tangka thazaang tampi hmangin mp cu cawk a sicang.\nAtu i hmanthlak i Kan langhter mi pa zong hi video ah tha tein a mah nih a chim i Nld vote dingin thong 10 an ka peek a ti bak Ko. Mahpa bantuk khin khuate kip ah tangka an phawt hna i mp cu tangka in an cawk hna,Hakha Thantlang ah khan an mah agent hmanh nih Henry Vanthio lawng a tling lai tiah an chim Lio ah CNLD an dihlak bak in an sungh mi cu tangka hmangin mp an cawk caah a si Ko.\nCucaah Chinram chungah Fimthiamnak nih Man a ngei ti lo ti hi fiang tein a langh cang caah Kan ram hi cuhlannak in airawk chin cang lai ti hi hmuh khawh mi a si, cucaah Miphun le ram a daw mi caah cun ngaihchia taktak a si ko cang Bawipa sinah thlacamnak in Kan Miphun le ram caah cam cio dingin sawm dih Kan si.


Unemployment a Ngah mi hna caah Thawngttha: – The Cherry Par\nUnemployment a Ngah mi hna caah Thawngttha:\nMarch 20, 2021 Cherry News\nNizan tihni ah Biden cozah nih law a ser thar mi ah unemployment a ei mi nih an ei mi chung in $10,200 tiang minungkhat nih tukum tax file mi ah telh lo a ngah tiah thawng a thanh. A sullam cu unemployment $10,200 tang a ei mi cu a zapi tein income ah telh lo a ngah. Cun $10,200 cung a ei mi cu $10,200 cung lawng nan income ah telh a si lai.\nHi law nih laimi tampi Tax Refund kan ngah mi a kai ter lai kan tax file cia mi kan remh ahcun. Nikum ah unemployment a ei mi na si ah cun tu kum na tax return file cia mi remh ahcun na ngahmi ai chap lai. Cucaah, keimah nih kan tuah piak mi hna or remh piak a duh mi cu nan SS a donghnak lung 4 kha htax018@gmail.com or ka ph ah van ka kua u law ka rak remh lai. Keimah ka tuah lo mi cu nan tax file nak copy a herh lai. A remh man cu i ceih khawh a si. Nan hawi le cio zong rak ka chimh piak te hna uh. Office ah zing 9 -6 tiang kan um peng ko hih. Kai lawm. HlawnKip Tlem\nRelchap, Nihin Rangoon kan boruak ka hmuhning. Nihin cu Rangoon khua chung ka cul. Zing 8 hlan deuh ah kaa thawh i KBZ bank head office hmai cu phaisa chuah ding ah a tlarmi minung farlong pakhat hrawng an si. Hledan hi Tapiah sakan 1, 2, 3 in a um i chun lai 12 ah lam fate ah meithaal voi 3 an puah i an i thenthek dih. Township tampi ka culh, Kamayut, Sanchaung (Minigone), Bahan, Ahlon, Mingalar Taung Nyunt, Botataung, Tamwe, Dagon, Yankin, Taketah, Dawbon, Than Lynn (Syriam), Kyauktan tibantuk township tampi ka phan i zaanlei 4:30 pm tiang ka cul nain kan hnu thla bantuk le kan hnu zarhkhat-hnih bantuk a si ti lo. A dai ngai te. Ralkap nih martial law a chuah hnu le lamzawh pawl a khah le a then hna hnu cun lamzawh in duhlonak langhternak mipi thazaang a zor ngaite. Lam a phunphun in an khamnak tete cu a tam ngai nain cawlcaanghnak a tlawm pin ah mi an i buh ahcun Ralkap nih kah le puah in an thenthek colh hna caah chikkhatte ah an i thenthek pah dih.\nRangoon khuachung a cawlcaanghmi mawtaw pawl an um pah i chunnitlak ka mawnghnak ah an ka kah sual lai ti hmanh hi phan awk a um lo tluk in voidang tawn lawh lo in umkal an tam i palek le ralkap zong hi an i thup pah dih. CDM thil sining le umtuning theih ah khuaza ka vah pah in cozah zung pawl ka hei chawnh hna, DICA zung ka chawnh i kampani le investment pehtlai in herhbaunak ah ka ti i zung an rak kai, zeibantuk paoh a ngah dih an ti, appointment kan in pek colh lai rak ra ti a si ko. Cu ve ban, Ministry of Commerce (Si-ku) zung ka chawnh import le export license sawk ding ka ti. Hlan ah tun(import)belmi thil pawl a bik in eiding le a dang dang cu license a hau ti lo an ti. A haumi tlawmpal zong Online in sawk khawh colh a si na duh ah kan in bawmh lai rak ra an ti. Customs le SAD ka chawnh hna ramdang in container phan ding a um ka ti i 3 pm tiang kan on ko an ka ti. IRD- LTO zung phone ka chawnh tax assessment tuah ka duh ka ti i Pansodan zung hnulei in rak luh an ti. Labour zung ka chawnh hna kan zung staff pawl caah temporary zung kar kan duh i hlawh pek lo in thla 3 khar kan duh caah ruahnak hal ka duh tiah ka heh ti sawhsawh i rak ra law ruahnak kan in pek lai khoika myone zung ah rat na duh an ti. Chim duhmi cu a tawinak in CDM zong a thawng tuk ti lo (Rgn dir hmun). Lungdonhnak ah tialmi si lo in thil sining le tonmi a si.\nKan direction hi le Kan dohmi ral hi, Ralkap uknak thlak ding/dih dong tiang do ding le federal ram ser ding\nTulio ah kan dirhmun le kan hmuitinh hi zapi i khah dih a hau cang. Election kong, NLD kong, Vote fraud kong, democracy duhnak, hodah vote kan pek tibantuk pawl lamzawhtu cheuh khat an au len rih i kan direction hi zapi i khah a hau caan a cu. Direction- i khah hi teinak lam a si. Cun teinak lam hi phun kip in kan kawl a hau cang. Lam dang maw asiloah Federal ralkap hi biatak te in nam a hau cang ko rua tiah ruah bu in. Credit: Dr. Sui Hingz\n← Min Aung Hlaing hi a nung in maw a thi in dah ti lawng tang\nSalai Lungthli Tum nih Ralrin A Petu Hakha Campaign For Jutice Pawl A Leh Cang Hna →


KHAH FIANG TAKTAK IN THANHNAK AN VUN TUAH KO CANG HIH – The Chinlung Post\nSeptember 13, 2021 admin Knowledge 0\nRamkip cu bochan awk a that lo caah, lungrualnak lawngin ralhrang phu hi teikhawh an si lai tiah NUG nih cathanh a chuah.Nawlngeihnak la tu ralhrang phu hna dohnak in,Kawlram um mipi hna cu bawmhchanh runvennak ding ah, ramkip cu bochan awk an tha lo, ramchung ummi hna lungrualnak lawngin ralhrang uknak cu donghter khawh a si lai tiah, NUG nih September 13 ah cathanh a chuah.\nCabia Dang. Theihtlak CAZUANG: Mizapi le Ralkap Karlak UN Thutdan Cuhnak. Atulio ah, Ramkomh Kawlram mipi lawng silo in vawleipi nih an cuahmi thil tampi lak ah a tel mi pakhat cu a ralai mi United Nation General Assembly 76 nak a si (76th UNGA). Hihi September 14 in thawk ding mi a si. Kum fatin tuah mi UN tonpumhnak a si ko nain kan nih Ramkomh Kawlram mi caah cun suallam dang a hung ngei. Cucu, UN ah cozah nih palai thlah mi kongkau ah caihkhannak a ngeih lai. Hihi kum fatin te tuah tawn mi cu a si ko. Asinain, February 1 thawk in Ralkap nih nawlngeihnak hramhram in lak an timh ni thawk in, uknak tlai kho taktak um lo in nihin tiang a hung kal.\nNain, UN nih biakhiahnak tuah hrimhrim a herh mi cu ahodah Ramkomh Kawlram (Union of Burma/Myanmar) aiawh in palai kan thutter lai, Mizapi aiawh maw a si lo ah, Ralkap aiawh timi hi tutan ah UNGA nih biakhiahnak a tuah a hau.Cucu, mipi cozah (NLD) lio ah palai a rak tuan mi nih mizapi lei ah a tan i, a tu ah NUG le SAC karlak ah thutnak cuhnak a phun phanh caah a si. Hika ahhin, kan ram kong ah an thil tuan ding mi UN tonpumhnak ah, thil a cang kho mi phun li a um tiah thiamsang nih an ti. Cucu, A si kho mi (a): UN nih NUG a cohlan. A si kho mi (b): UN nih Ralkap a cohlan.\nA si kho mi (c): UN nih biachahnak a tuah lo, atulio Palai nih pehzulh seh tiah biakhiah. A si kho mi (d): UN nih hohmanh cohlan veve hna lo. UN tonpumnak ah Kawlram thutnak hnon. UN nih NUG Cohlan: A pakhatnak NUG cohlan hi a si kho mi a si ko. Hihi UN chungtel le palai zohfeltu chungtel (UN Credential Committee) nih 76nk UNGA sin ah NUG si ko seh tiah cohlannak a tuah ahcun a si kho ko. Asinain, NUG a cohlan ruang ah, R-2-P (ram dang nih zuan hnawh) a ra lai tinak a si lo. UN Tompumhnak (UN General Assembly) ah NUG nih Palai a ngeih lai.\nAtulio Kyaw Moe Tun a um bantuk khi a si. February thla chung ah, Kyaw Moe Tun cu Ralkap nih a rian kan phuah, Ram rawiphirtu a si tiah US cozah sin ah, Kawlram kuat than ding in an rak hal mi a si. Hihi NUG cohlan a si khawhnak pakhat tiah ruahmi cu 1991 ah UNGA nih Ralkap cohlan lonak a rak tuah bal. Cucu, 1991 ah Haiti ram tuanbia in hmuh khawh a si. Cun, 1997 ah Ralkap nih hramhram in nawlngeihnak an lak mi Sierra Leonne ram zohchun in UN nih biakhiahnak a tuah khawh than mi a si. Cucu, UN nih Palai a rak tuan lio mi Ralkap aiawh a duh lo mi kha an rak pehzulh ter.\nCu caah, mizapi aiawhmi NLD nih rak thlahmi Kyaw Moe Tun, atu NUG aiawh in a tuan mi nih pehzulh ding in UN nih biakhiahnak a tuah khawh. UN nih Ralkap Cohlan: A pahnihnak UN nih Ralkap a cohlan lai timi zong a si kho thiamthiam mi a si. Asinain, UN nih Ralkap a cohlan ahcun, NUG nih palai a ngei tilai lo, Kyaw Moe Tun kha Ralkap nih rian pek thar mi nih a thlen lai. Hihi UNGA nih biakhihnak a tuah khawhnak ding caah UN Credential Committee (UN CC) timi palai le chungtel sinak zohfeltu phu sin in ruahnak a lak lai. UN CC hi chungtel ram 9 an um, anmah nih an caih hmasa hnu ah biakhiahnak tuah a si hnga. Cucaah, Ralkap an cohlan ding mi hi cu a har ngai mi dirhmun a si. Atu ning in kal, Palai thlen lo: A pathumnak UN nih zeihmanh biakhiahnak tuan lo in, atulio sining in kal rih ko seh a ti ahcun, Kyaw Moe Tun nih Palai a tuan rih lai.\nCucu, UN nih deffered (thawnnak) a tuah mi a si hnga. Hihi 1997 ah UNGA nih Afghanistan kong ah an rak tuah bal mi a si. Taliban nih Afghanistan an rak lak hnu ah UN zulhphung bang, UNGA sin ah palai thlah ding cu Taliban nih president sinak pek mi min in halnak an rak tuah. Asinain, UN nih Taliban cu thutnak a rak pe duh hna lo. Mihlun rinh a rak si. Ahohmanh cohlan lo: A palinak ah UN nih ahohmanh Palai a cohlang lo, cucu “empty seat” an ti i, UN ah Ramkom Kawlram palai ngeih lo a si.\nUNGA (tonpumhnak pi ah) Ramkomh Kawlram thutnak cu hnon a si lai i, a lawng lai. Cucu, UN Charter nawl buar ruang ah tiah tuah khawh mi a si. Hihi UN nih a rak tuah bal ve thiamthiam mi a si. Cucu, South Africa kongkau rak caih lio ah, UNGA nih hohmanh cohlannak a rak tuah lo, Minak le Mirang thleidannak a tuahtu cozah siseh, Minak lei in a cawlcang mi phu zong a rak cohlan hna lo. Cucaah, hihi mizapi nih kan hngah hlang ngai mi UN nih September thla chung ah biakhiahnak tuan lo in, December 2021 tiang a thawn khawh mi a si.\nAsinain, hi UN ah aiawh ngeih le ngeih lo nih hin tampi cu kan dohthlennak ah zei a chuahpi tuk lai lo dah. Palai ngeih belte nih cun bawmchannak le thazaang tampi a pek hnga. Cun, vawleipi nih Ramkomh Kawlram mipi an kan dirpi nak a langh a si hnga. Zei zong vialte biakhiaktu a si lo timi bel phihlh lo ding. Atu tiang ah Ralkap nih vawleipi huap in a tel dingmi a si mi hmun ah telnak nawl a ngeih tilo mi a um len. Kan hnulei UN Geneva i tonnak Human Rights Council ah Kawlram nih palai a thlah kho tilo.\nCun, vawlei ngandamnak bu (World Health Organization-WHO) nih kum fatin tuah mi voi 74nk tonpumhnak ah Ralkap palai min in telnak nawl cu May a rak phih. International Labour Organization (ILO) zong nih Ralkap ukmi in palai kal dingmi cu OLO tonpumhnak ah telnak nawl a rak pe lo. A dang pakhat cu, June thla ah tuahmi UN tonpumhnak ah Kawl Ralkap sin ah meithal a thilri zuarhlo ding in thimfung thlaknak an rak tuahmi ah ram 193 chung ah 119 in tam deuh nih hnatlaknak an rak ngei.\nNain, Tuluk le Russia telh in ram 36 nih an duhnak an rak langhter lo, thimfung an thla lo, Nain Belarus ram pakhat lawng nih Kawlram ah lei tang in hriam zawrh ding in duhnak langhternak thimfung a rak pek mi kan hmuh khawh. Cucaah, atulio kan sining zoh tik ah, vawleipi nih mipi lei tan in dirhmun an lak mi cu a lo, asinain, an ram cio ramkhel sining le chawhlehnak sining hoih in biakhiahnak an tuah tawn tik ah zeipoah a cang kho mi cu a si! A zeipoah va si aikun, kanmah mizapi cung ah a hngat mi a si. Credit: Hakha Campaign For Justice.


CNLD Hi Chin Miphun Party A Si Lo Nan Ti Maw? - THE CHINLAND POST\nCNLD Hi Chin Miphun Party A Si Lo Nan Ti Maw?\nCNDL le Holy\nBy: Salai Holy Tawk Tling Thang\nNai hrawng ah social media le ka pawngkam Hakha khuapi chung hrimhrim ah mino, upa, tar thlu lo sin in ka theihmi aw le ca cu, “CNLD hi Chinmi zapi nih tonbiaruahnak in dirhmi a si lo caah Chin miphun party a si lo” ti hi a si. Hihi, zei bantuk tahfung le phunglam in dah an chim hnga? Mitcaw pathum rulpi tongh bantuk in an hei chim sawhsawh i a si ko lai dah ka ti. Hi kong he pehtlai in Chin miphun nih kan i fian awk a herhmi tawite in langhter ka duh.\nCatialtu hi CNLD siseh, zei party hmanh ah party member a lutmi le a rak lut balmi zong ka si lo ti hi a hmasa bik ah chimtak ka duh.\nCNLD hi Chin mizapi ton biaruahnak le hnatlaknak in dirhmi a si lo caah Chin miphun party a si lo timi hi mihrut ngakchia bia a si. Rev. Dr. Tuan Peng Thang bia kan i hlan ahcun, hi bantuk biachim le catial cu “Molh hmanh ah molhkemh” bak khi a si. A ruang cu;\nTlangcung miphun vialte nih miphun party an ngei cio dih. Asinain, miphun party dirhnak ah an miphun zapi ton biaruahnak ngeih in dirhmi an si hlei lo. Kawlram lawng si lo in ramdang um miphun kip cio zong an si thiamthiam.\nUSDP le NLD party cu Kawlram ramthen le ramkulh kip ah zung hun dih a si. Sihmanhsehlaw, NLD/USDP party rak dirh lio ah miphun kip le ramkulh, ramthen kip aiawhtu minung vialte i thlah in dirhmi a si hlei lo. Mi tlawmte ton biaruahnak in rak dirhmi a si ko. NLD hoihna cu central committee ah Chinmi pakhat hmanh an i tel lo, cangkep (ayan) lawng ah an telh hna.\nAtu lio Rakhine nih ALP le Shan nih SNLD tiin miphun party an dirhmi khi an mipi nih miphun party bak a si tiah an cohlan. Asinain, an rak dirh lio ah Rakhine ramkulh pengkip minung ton biaruahnak in dirhmi a si hlei lo. An dirh kum zei maw zat a luan hnu ah an cohlan i an dirhkamhmi party a si ve ko.\nCucaah, Chinmi zapi asiloah Chinram pengkip upa vialte tonbiaruahnak lawng in dirhmi khi Chin party tiah kawh auh ding timi khuaruahnak le lungput cu a ngakchia lungput le biachim a si. Ngakchiat lawng hmanh khi si lo in ngakchia molh asilole mihrut ngakchia lungput, biachim le catial a si.\nMiphun party tiah kawh auh khawhnak ding tahfung cu aa tinhmi suttung le party policy lungput ahkhin Chinram le Chin miphun himnak le thanchonak hrambunhmi a sinak ahkhan aa hngat. Chinram pengkip an i tel le tel lo ah siseh, zapi ton biaruahnak in dirhmi a si le si lo ah khin aa hngat lo. Cun, party lutlai hruaitu mifel a si le si lo zong ah aa hngat lo. Amah belte, party nih phunghram le policy a tuah tikah Chinram le Chin miphun a huap khomi lungput le policy kha a tha bik in a kalpi cu a herh ve. Tedim le Tonzang ah Zomi pawl nih ZCD an dirh, annih cu Zomi ca lawng ah dirhmi a si caah Chin miphun party a huapmi a si lo zia an party policy le tinhmi zoh in hngalh khawh a si.\nMiphun Party cu dirh lio ah mi tlawmte an si zong ah Chin mizapi a huap khomi party a si khawhnak ding i hmaithlak in kaupi in kutka a hun le felfai te in party conference a tuah i zapi duhnak in hruaitu i thim, party policy le phunghram a herh ning in thlenremh khawhnak phunglam a tuah cu a herh ve. Atu CNLD nih khin thimnak a dih cangka in an tuah lai ti zong ka zumh fawn.\nMiphun Party muisam le dirhmun cu minung tlawm, tam le hruaitu upa ah aa hngat lo, a bik in party policy ah aa hngat. Cucaah, atu\nCNLD party i thithruaining le a riantuannak zoh tikah tlamtlinlonak chambaunak tampi a um ko lai, nain party policy le hmailei a chunmang zoh tikah Chin miphun party a si tiah raltha tein chim khawh a si.\nCu ve bantuk in CNLD hi miphun party a sinak, atu lio hruaitu upa nih luban sinak kha ro bantuk in an i tlaih lo zia kha 2021 party conference pi ah an langhter hrimhrim ve cu a hau lai. Thutdan nakin miphun ca riantuantu taktak an sinak limhang kha tutan thimnak ah zumhtlakte in an langhter zong a hau lai.\nBiakilh: Hi cabia cu catialtu pumpak hmuhning a si. Zalongte in share tuah khawh a si.\nPrevious Kawl Ralkap nih Paletwa ah khuami an kah hna; 500 leng Paletwa an chuak kho lo\nNext Zuamcawhnak he hmainormi Chin Media


REL KA DUH Acholi Holh Africa Holh Albania Holh American Kut Holh Amharic Holh Arab Holh Armenia Holh Armenia Holh (Nitlaklei) Aukan Aymara Holh Azerbaijan Holh Azerbaijan Holh (Cyrillic Cafang Hmanmi) Baoule Holh Bashkir Holh Bassa Holh (Cameroon) Batak (Karo) Batak (Toba) Belize Kriol Biak Bicol Holh Bislama Holh Boulou Holh Brazil Kut Holh Bulgaria Holh Cambodia Holh Catalan Holh Cebuano Holh Chichewa Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chuukese Holh Chuvash Holh Cibemba Holh Cinyanja Holh Citonga Holh Colombia Kut Holh Croatia Holh Cuban Sign Language Czech Holh Dangme Holh Denmark Holh Digor Holh Douala Holh Dutch Holh Efik Holh Estonia Holh Ewe Holh Fiji Holh Finland Holh Fon Holh France Holh Ga Holh Garifuna Holh Georgia Holh Germany Holh Germany Kut Holh Greenland Holh Grik Holh Guarani Holh Gujarati Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Hungary Holh Iban Holh Ibanag Iceland Holh Igbo Holh Iloko Holh Indian Sign Language Indonesia Holh Isoko Holh Italy Holh Italy Kut Holh Japan Holh Japan Kut Holh Javanese Kabiye Holh Kannada Holh Karen (S'gaw) Kazakh Holh Kekchi Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kirghiz Holh Kiribati Holh Kirundi Holh Kisonge Holh Kongo Holh Korea Holh Korea Kut Holh Kurdish Kurmanji (Caucasus) Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Latvia Holh Lhukonzo Holh Lifu Holh Lingala Holh Lithuania Holh Low German Holh Luganda Holh Lunda Holh Luo Holh Luvale Holh Madagascar Holh Maharashtra Holh Malayalam Holh Malaysia Holh Malta Holh Mam Holh Mambwe-Lungu Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mbunda Mexico Kut Holh Mirang Holh Mizo Holh Mongolia Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngangela Nias Holh Niuean Holh Norway Holh Nyaneka Holh Nzema Holh Oromo Holh Ossetian Holh Otetela Holh Panama Kut Holh Pangasinan Holh Papiamento Holh (Aruba) Papiamento Holh (Curaçao) Persia Holh Philippines Kut Holh Poland Holh Poland Kut Holh Ponapean Holh Portugal Holh Portugal Holh (Portugal) Punjabi Holh Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quichua (Chimborazo) Quichua (Imbabura) Rarotongan Holh Romania Holh Runyankore Holh Russia Holh Russia Kut Holh Rutoro Holh Samoa Holh Sango Holh Saramaccan Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovakia Holh Slovenia Holh Solomon Islands Pidgin Holh Spain Holh Spain Kut Holh Sranantongo Holh Swahili Holh Swahili Holh (Congo) Swati Holh Sweden Holh Tagalog Holh Tahiti Holh Tajiki Holh Tamil Holh Tarascan Holh Tatar Holh Telugu Holh Tetun Dili Thai Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Tuvalu Holh Twi Holh Tzeltal Holh Tzotzil Holh Ukraine Holh Umbundu Holh Urhobo Holh Uruund Holh Uzbek (Roman) Uzbek Holh Venda Holh Venezuela Kut Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yoruba Holh Zande Holh Zapotec Holh (Isthmus) Zapotec Holh (Lachiguiri) Zulu Holh\nKAN dihlak in saupi in nun le nuam tein nun kan duh. Zawtfahnak ton loin le nuam tein zungzal kan nun khawh ahcun zeitluk in dah a nuamh lai ti kha ruathmanh. Kan dawtmi hna he caan tam deuh kan hmangṭi kho lai i vawlei pumpi ah kan tlawng kho lai. Thiamnak thar hna kan cawn khawh lai i kan fimnak a ṭhangcho lai. Cun cawn kan duhmi thil tampi zong kan cawn khawh lai.\nCutin duhnak kan ngeihmi cu aa tlak lomi a si maw? A si lo. Pathian nih mah duhnak kha kan lungthin chungah a chiah tiah Baibal nih a ti. (Phungchimtu 3:11) Cun Baibal nih “Pathian cu dawtnak” a si ti zongin a ti. (1 Johan 4:8) Zungzal in kan nun khawh lo ding a si ahcun dawtnak Pathian nih zungzal in nun duhnak kha kan lungthin chungah a chia lai maw?\nAhohmanh nih thih kan duh lo. Cucaah Baibal nih thihnak cu kan “ral” a si tiah a ti. (1 Korin 15:26) Kum no tein a thimi an um bantukin kum upat hnuah a thimi zong an um. Ahohmanh thihnak in luat khawh a si lo. Mi tampi nih thihnak kong an ruah tikah an ṭih. Kan ral a simi thihnak hi tei khawh a si lai maw? Mah cu a si kho taktak lai maw?\nRuahchannak A Um\nMinung hi thih dingin Pathian nih a kan sermi a si lo ti kha na hngalh ahcun na khuaruah a har ko lai. Minung hi vawleicung ah zungzal nun dingin Pathian nih aa tinhmi a si ti kha Genesis Baibal nih a langhter. Jehovah Pathian nih minung kan um khawh nakhnga vawlei kha ṭha tein a kan serpiak. Cun a hmasa bik mipa Adam kha a ser i paradis tiah auhmi Eden dum ah a umter. Mah hnuah, “Pathian nih a sermi thil vialte cu a zoh i a lung a si ngaingai.”—Genesis 1:26, 31.\nAdam cu Pathian muikeng in sermi, mitling a si. (Deuteronomi 32:4) Adam nupi, Evi zong lungthinlei he pumsalei he tlinlonak zeihmanh a ngei lomi a si. Jehovah nih hitin nawl a pek hna: “Tefa tampi in ngei u law nan tefa cu vawleicung khuazakip ah khat hna seh, cun annih nih vawlei cu uk hna seh. Nannih cu nga cung le va cung le ramlak saram a hme he a ngan he an dihlak cung i nawlngeihnak kaan pek hna.”—Genesis 1:28.\nAdam le Evi nih an tefa vawleicung khuazakip ah an khah khawh nakhnga a caan an pek a hau. Pathian tinhnak bantukin vawleicung khuazakip ah mi an khah dih tiang Evi nih fa a hrin lai i a fale zong nih fa an hrin ve lai. (Isaiah 45:18) Jehovah nih Adam le Evi kha zeidah a cang lai ti hngal loin an fale le an tule an hmuh tiang lawng nun dingin a ser hna ahcun cutin nawl a pek hna lai tiah na ruat maw?\nSaram pawl uk dingin nawlngeihnak a pekmi hna kong zong hi ruathmanh. Adam cu saram pawl min pek dingin fial a si. Cutin a tuah khawh nakhnga a caan a pek a hau lai. (Genesis 2:19) Saram pawl uk khawh awkah an kong kha a hlathlai a hau. Cun zeitindah zohkhenh ding timi zong a hngalh a hau. Cucaah Adam nih a caan tampi a pek a hau lai.\nPathian nih vawlei khah dih dingin le saram pawl uk dingin nawl a pekmi hna nih hmasa bik minu le mipa cu saupi nun dingin ser an si ti kha a langhter. Adam cu caan saupi an rak nung taktak.\nMINUNG CA I PATHIAN TINHNAK CU VAWLEI PARADIS AH ZUNGZAL NUN DING KHA A SI\nSaupi A Rak Nungmi Hna\nAdam, kum 930\nMethuselah, kum 969\nNoah, kum 950\nTuchan, kum 70-80\nHlanlio chan i mi pawl cu tuchan i mi pawl nakin an nun a sau deuh ti kha Baibal nih a langhter. Adam cu “kum za kua le sawm thum a si ah a thi” tiah Baibal nih a ti. Kum 900 leng a nungmi minung paruk kong zong a langhter. Annih cu Seth, Enosh, Kenan, Jared, Methuselah le Noah an si. An dihlak in Noah chan i Buanchukcho a tlun hlanah a nungmi an si. Buanchukcho a tlun tikah Noah cu kum 600 a si cang. (Genesis 5:5-27; 7:6; 9:29) Zeicah mah tlukin an nun a sau?\nAn dihlak in minung mitling an si lio caan he aa naihmi caan ah a nungmi an si caah a si. Mah cu an nun a saunak a ruang a si men lai. Cu a si ah mitling sinak le nun saunak cu zeitindah aa pehtlaih? Thihnak cu zeitindah tei a si lai? A phi hngalh awkah zeicah kan tar i kan thih timi kong kha hngalh hmasa a hau.\nZungzal In Zeitindah Na Nun Khawh?\nPathian duhnak a tuahmi cu zungzal in an nung lai tiah Baibal nih bia a kan kamh. Tuah hna seh ti a kan duhmi pathum kong kha ruat.


Taliban Pawl He Pehtlaihnak Tha Neih Kan Duh Tiah Tuluk Nih A Chim – Buanchukcho\nTaliban Pawl He Pehtlaihnak Tha Neih Kan Duh Tiah Tuluk Nih A Chim\nAfghanistan ram vialte Taliban ralhraang phu nih an laak hnu le hi tluk in an buai lio ah Tuluk nih cun Taliban pawl he pehtlaihnak ttha neih kan duh tiah Tuluk Foreign Department lei in bia chimnak nawl nei tu simi Hua Chunguing nih a chim. Tuluk cozah nih cun Afghanistan ram mipi hna an zalonnak le mah tein nawl neih khawnak an neihmi hi kan upat tuk hna tiah an chim chap.\nCheukhat mifim pawl nih an chimnak ah cun US president ah Joe Biden a hung tlin hnu le Afghanistan ram in NATO ralkap pawl laak tthan a hun timh hna hnu khan Tuluk nih a thlithup in Taliban pawl a bawmh hna, tu bantuk in Taliban nih Afghanistan ram rang tak tak le fawi tak tak in an laak khawhnak zong hi an hnu lei in Tuluk nih a bawmh hna caah si tiah an chim.\nA si nain cu kong he pehtlai in Tuluk nih zei hmanh lehnak a tuah hna lo, Tuluk cu vawlei cung zei ram he paoh a si ah an ram tthanak ding a tuak bal lo, a mah nih miram in zei bantuk sipuaizi miaknak dah ka hmuh lai ti lawng a ruatmi si, biana ah Min Aung Hlaing le a ralhraang phu pawl mah tluk tiang tiang in a dirkamhnak zong hi zei dang caah si loin a mah sipuaizi ca lawng bak ah si.\nAfghanistan ram ah hi tluk in Taliban ralhraang pawl ruang i buainak a chuah lio ah an nih cu an zei a poi lem lo, cun Afghanistan ram khualipi Kabul khua ah Embassy zung chiah ti lo ding a tim tu hna ram zongah Russia le Tuluk cu a pakhatnak bak an si.


SALAI LUNG THLI TUM A UM KHO TILO, BAWMHNAK APEK CANG – The Chinlung Post\nSALAI LUNG THLI TUM A UM KHO TILO, BAWMHNAK APEK CANG\nSeptember 4, 2020 admin Local News 0\nSalai Lung Thli Tum ttheu ttheu hi mi a dirkamh mi le milung thin a hnemtu lengmang a si ko. Uar hrimhrim a um khotuk. Tutan ah Salai Lung THli Tum nih ngeihchia le lungkuai in a ummi kannu Pi Van Bawi Hnem cu angeihchiatnak hrawmpi nak caah tiah kawlram tangka in tinghnih bawmhnak a pek colh.\nSalai Lung Thli Tum hi hibantuk thawngpang Laimi nih kan ton caan paoh ah chawva in a zuang colh hmasa peng mi asi. Tuan deuh kannau pa vuak a ton caan zongah a zuanhnawh colh. TUtan zongah a si le rianrang in a zuan hnawh colh tthan. Pi Van Bawi Hnem cu Hakha sipin nih a Aithing tam taktak an lak piak i, an rialpiak dih.\nHi konghe pehtlaiin Salai Lung Thli Tum nih atang lei bantuk in cabia tawite in a langhter mi cu a si. Hakha sipin nih zawnruahnak ngei lo ngai in Pi Van Bawi Hnem a aithing an hrawh piak timi thawng ka theih cu i ka lungtha lo tuk. A vapa siiman caah tiah phaisa ting 2 bawmhnak kan va pek ve. Salai Lung Thli Tum.\nRelchih aduh mi caah theihttha ngaingai mi cabia a si.SIFAAK NGAKTAH LE KHUAL A DIRKAMHTU KAN SI AWK A SI. Naite Aug 25-26, 2020 ni Hakha Market i Sipin riantuantu hna nih Tlanglo khuami Pi Van Bawi Hnem aithing tun 10 le tan an hrawhpiakmi kong ah kan ngaih a chia tuk hringhran. Hngilhlo in zaankhua ka dei bak. Pathian dawtnak in Hakha cu Chinmi vialte i kan khualipi a si. Hakha i khua a sami ca lawngah a si lo, khuate vialte i an khua zong a si hi philh awk a si lo.\nChungkhar khuasaknak thil le ri an i zalh cio nak, fale sianginn kainak, zawtfah tik i sizung an fuhpanhnak, puai an zawhnak – cu vialte nakin a biapi deuh rihmi cu an zuatkhalh satil arva le tisik an hnah le cintlak vialte an nun pawcawmnak caah an rak zuar cionak, an khua a si.Atu sipin nih thil a tining hincun khuate mi vialte hmunhma an ngeih ti lo ti ta.\nKhuazei ahdah an thil an zuar ve lai? Zeitindah an paw an i cawm ve lai? Zeitindah an fanu le an fapa le sianginn an kai khawh ve lai? Zeitindah Hakha cu “kan khua” tiah an ti khawh ti lai? Zeitindah kan khualipi tiah an ti duh ti lai?Media le pumpaak aw-aan tampi kan theih cia ko cang caah tlawmte in langhter ve ka duh.\nPakhatnak. Ka tuah khawhmi a um lo nain ka lungthin dihlak in sifaak, ngaktah, hmeinu hmeipa, khual ka dirkamh. 2. Ka dawt tukmi ka khua le ka ram Hakha khua i hi thil a can hi ka ngaih a chia taktak. Kan pi kan pu hna nih “mipem daw law, sathlai daw law” tiah thla an rak camnak vawlei a si. 3. Pi Van Bawi Hnem, na ngaihchiatnak kan in tuarpi. 4. Cozah zung i rian a tuanmi vialte nih sifaak, ngaktah, hmeinu hmeipa hna le khuate mi hna cungah zaangfahnak le zawnruahnak ngeih i zuamcio hraam u tiah kan nawl hna.\nHihi Pathian bia a si. Nan thluachuah a si. A thawngtha ciami cu na bawmh lo zongah amah tein aa tuah khawh ko lai. Santlailo kha nangmah bawmh awk ah Pathian nih na sin ah a rak phakpimi a si kha philh hrimhrim hlah. Na techin fapar chan tiang Pathian nih thluachuah pek an duh kha Thlarau mit in hmuh khawh i zuam.\nPanganak. Laimi cu mi tlawmte kan si. Pakhat le pakhat aa bawmchan ding lawngte kan si. Miphundang i an kan sersat le kan hmun le kan ram ciacia i an duhpoh i an kan ti hi kan lung fah awk a si. Kanmah le kanmah cu kan i dirkamh awk hrimhrim a si. 6. Pi Van Bawi Hnem caah bawmhnak program a tuahmi nan um ahcun kei zong ka tel ve lai. Credit: Sang Hre\nLAKSAWNG CU KA COHLANG LAI LO EEE: PI VAN BAWI HNEM\nSalai LungThli Tum Cing Cing Si Hoi Ko Hih


CHRISTMAS SERMON IN THAZAANG RAK I LAAK CIO UH – Zion Tlang Media\nCHRISTMAS SERMON IN THAZAANG RAK I LAAK CIO UH\nDecember 9, 2019 admin Sermons\nCHRISTMAS SERMON IN THAZAANG RAK I LAAK CIO UH “KHRIH AN PEEKMI LAKSAWNG NIH ZEIDAH AN CAWNPIAK?” Mifim hna nih Jesuh cu sui, frankisen le myrrh laksawng an rak peek (Matt. 2: 1-10). Laksawng timi cu a minung he ai tlaak in peekmi a si. Nu le pa nih hngakchia cu phaisa laksawng tlawngte lawng an peek tawn hna nain upa deuh cu tam deuh an peek tawn hna. Anmah he aitlaak in an peek hna caah a si. Zutama cu zu kha laksawng ah an peek tawn hna. Phaisa a herhmi cu phaisa laksawng an peek tawn hna. Lehtama cu sobul le hluah kha laksawng ah va pe hna law an i lawm lai. Kut kiakmi pa cu sobul kha laksawng ah va pe law ai lawm lai lo. Sam a nei lomi pa cu samthih kha lawksawng ah va pe law ai lawm lai lo. A thin hung lai. Ha a nei lomi pa cu hatawlnak kha laksawng ah va pe law ai lawm lai lo. Chiat an seh lai. Sia cu cite peek phung a si. Dollar peek phung asi lo. Laksawng cu anmah le siining zoh in peek phung a si. Jesuh laksawng an peekmi nih zeidah a kan cawnpiak ve? Jesuh sining a kan chimh. Jesuh tuahmi a kan fianh. Jesuh dirhmun a kan cawnpiak ve.\nSUI:1. Vancung khua cu sui in ttamhmi a si. Jesuh cu vancung in a rami a si. Sui umnak hmun in a rami asi caah sui kha laksawng ah an peek ve. Ar eek lak i khau a sami arpi kha sui va peek phung asi lo. Sui umnak in a rami cu thir kha laksawngah peek phung a si ko. Pathian cu sui in sermi inn, vangcungkhua, ah a ummi a si caah Jesuh cu laksawng ah sui an peek nak chan a si. Cunih cun Jesuh cu sui khualipi in a rami Pathian a si nak kha a langh ter.\n2. Sui cu vawlei lak le cirh lak ah a ummi a si. Vawlei he ai cawh in a ummi a si. Vawlei lakah laakmi a si. Jesuh cu sui mansung nakin a sunglawi deuhmi asi nain vawlei ah a chuahmi a si. Vawlei in sermi minung hna he cawh in a nungmi a si ve. Vawlei musual mi hna lakah a tthangmi a si. Pathian asimi bia cu titsa ah a rak i cang i leitlak in sermi minung lakah khua a sa ve.\n3. Sui cu fimnak he tahchunh a si. Phungthukbia cauk nih fimnak cu sui he a tahchunh zungzal. Jesuh cu fimnak ah a tling. Jesuh cu hngalhnak ah a tlingmi a si. A cawnpiaknak cu fimnak le rumnak asi idamnak zong a si. Hnangamnak zong a si. Cucaah Jesuh cu sui an peek nak a si. Nang zong fim na duh maw? Hngalhnak neih na duh maw? Jesuh kha zum law, a cawnpiaknak kha zul law, na fim ve lai i hngalhnak zeihmanh na bau lai lo.\n4.Sui cu tlamtlinnak in a khat. Thing cu mi nih an sawiselmi thing an um. Lung cu an sawiselmi lung an um. Sui thiang taktak cu ahohmanh nih an sawisel kho lo. Sui cu a ttha lo tiah va au law, mi nih mihrut ah an in chiah dih lai. Nupi hmanh na tawn phah lai lo. Jesuh cu fimnak ah, dawtnak ah, tthatnak ah, dinnak ah, felnak ah a tlam a tlingmi a si ve. Sawisel awk pakhat hmanh a nei lo. Cucaah amah sining he ai tlakmi sui kha laksawng ah an peek nak chan a si.\n5. Sui cu a sunglawi tuk. Sui sernak ah va kal ulaw, sui khi a dip te hmanh an hloh lo kha na hmuh lai. Sui cu sunglawi tukin ruahmi asi caah a dip pakhat te tlau lai hmanh khi an sian mi a si lo. Jesuh zong a sunglawi taktakmi kan khamhtu a si. Na neihmi thilri vialte lakah a sunglawi bikmi cu Jesuh hi asi ko. Jesuh na neih hlan le na neih hnu kha cuai thlai hmanh, zeitlukindah ai dan kha na theih lai.\n6. Sui cu ai dawh. Sui cu kutkhi caah ai dawh, zungbunh caah ai dawh, tthi caah ai dawh i zeica poh ah ai dawh dih. Jesuh cu a thinlung ai dawh, a tuahsernak ai dawt, a tuanbia ai dawh, a sining ai dawh, a biachim ai dawh i a cawnpiaknak ai dawh. Nangzong dawhnak in tlin na duh ve maw? Jesuh kha cohlang law, Jesuh nih ai dawhnak vialte kha an hrawmh dih ve lai i nai dawh ve hrimhrim ko lai. Jesuh, van sui thiang, i nai ttamh lo i vawlei sui lawng i nai ttamh ahcun nai dawh kho lai lo. Dawhnak tling taktak an pe kho tu cu Jesuh lawnglawng a si.\n7. Sui cu a man a faak. A duhmi lawnglawng nih ngeih khawh a si. Ai zuammi lawnglawng nih ngeih khawhmi a si. Ngeih an tim lomi nih an ngei kho lo. Jesuh cu a kawlmi lawng nih an ton khawh. Ton duhnak thinlung a ngeimi lawng nih an ton khawh. Ngeih a duhmi lawng nih an ngeih khawh. Nihin ah mi tampi nih Jesuh kan ton khawh lonak a ruang cu Jesuh ton theng hi kan ti timh hna lo caah a si. Jesuh cu ton a duhmi vialte nih an ton khawh dihmi a si. Vawlei i a rak um lio ahcun a ton kha a rak har khun, Israel ram lawngah a rak um caah. Asinain atu ahcun khuazei hmun poh ah ton khawh a si cang. Ton a duhmi vialte nih ton khawh dingin ai tuah cang. Nang Jesuh cu na tong ve cang lai lo maw?\nMifim hna nih Jesuh a peekmi laksawng lakah phun khat asimi sui nihcun Jesuh a sining kha a kan chimh. Jesuh he ai tlakmi, a sining he ai tlakmi laksawng, sui, cu mifim hna nih an rak peek. Cucaah Jesuh sinak nai hrawm a si ahcun sui mansung asinak vialte kha hrawmh na si ve cang. Jesuh na cohlan asi ahcun vawlei sui le ngun zong neih na hau ti hna lo. Jesuh cu na felnak a si cang. Jesuh cu nai dawhnak a si cang. Jesuh cu na tthatnak a si cang. Jesuh cu na fimnak a si cang. Jesuh cu na ro sungbik asi cang. Jesuh suilawinak le sunparnak cu hrawh dih\nPrevious Post:Falam Khuachung Falam Christian Ministers Fellowship Nih Myanmar Ralkap A Dir Pi\nNext Post:Kan Pi Nih Biak In Chung Tiang Ah Myanmar Idol Kong Thawngthanhnak A Tuah


Pu Trump Lungre Thei In A Um, Thazaang Dihlak Bongh Ding Ah Michigan Lei A Panh Cang – Chin 11 News\nPu Trump Lungre Thei In A Um, Thazaang Dihlak Bongh Ding Ah Michigan Lei A Panh Cang\nThazaang Dihlak Bongh hau in Re-election Campaign Tuah dingah Trump cu Michigan le Wisconsin lei Panh in a Kal\nWASHINGTON (Reuters) – National poll ah Biden hnung lawngah ai zel peng cang caah, political support kawlhawl in nitlaklei states lei a vung tlawn hlan ah, Saturday ah Michigan le Wisconsin ah campaign tuah dingin timhlamhnak a ngei.\nCovid in a damnak in ni tlawmte lawng a si ko rih nain, Nov. 3 election phaak nak dingin zarh 2 le a cheu te lawng ai duh fawn cang caah, a liamcia kum 4 lio i buan a conak states ah buan co than kho dingin Trump cu ram pumpi cuul in ai chok cuahmah.\n2016 lio ah khan Michigan le Wisconsin ah hin khahlaan NY businessman (Trump) hi buan a rak co bal ko nain, a tutiang ko rih ah cun, poll ah cun Biden hnunglei ah ai thlai ko rih.\nPulrai ruangah Biden nih tuan ah khan a schedule tampi a let bal caah, kan hnung zarh hrawngin khan cun biataktein khualtlawn hram ai thok than ve cang. Saturday ah khin cun a chuahkehnak state Delaware ah caam ai tim.\nVice caah ai thimmi Harris belte cu a bawmtu Covid nih a tlunh hnu cun ni tlawmpal chung cu a khuallam ai din ta rih.\nWisconsin nih hin electoral vote 10 ai ngeih i, Michigan nih hin 16, Arizona nih 11. Sunday i Trump nih campaign tuah ai timhnak Nevada nih hin 6 ai ngeih ve.\nCu vialte electoral vote pawl vun tinco khawhnak dingah cun, conronavirus he ai pehtlaimi buaibainak vialte an tawlrel ning a cuanmi vote petu pawl an lung laak khawh hi a biapi ngaimi a si te lai.\nUS lawngah minung 217,000 lenglo a thattu pulrai Trump a tawlrel ning a that lo caah Biden nih tha lo in a soisel.\nPulrai a tawlrelnak kongah Trump hi biatak a chim lo, a daithlang fawn, tiin Biden nih Friday ah khan a soisel.\nRam pakhat dirhmun in cuhlan nakin kan tha deuhdeuh ko. Harnak kan tong ko nain, a tu nak tha le cak deuh in i sersiam than khawhnak caan tha taktak kan i ngeih ko, tiin Detroit i campaign an tuahnak ah a chim.\nTrump nih cun nihin tiang zongah hin Pulrai a tawlrelnak kongah ai chimthiam peng ko rih.\n“Biden tham nih cun pulrai doh duh ruangah kan US economy pi hi a ningpi in a herh lo ah a phih viar ko lai cu ta. Minung nunnak millions tampi kan khamh. Nihin tiang kan tuah khawhmi pawl hi khuaruahhar an si, tiin Friday i Georgia i mipi he tonnak a ngeih lio ah Trump nih a chim\nHmaizarh chung hi campaign tuah dingah a biapi taktakmi zarh a si cang i, a tu hi Trump cu a thazaang umek bongh in hnawhnam ngangin campaign tuah dingin hmunhma ai zuahmi pawl a panh cuahmah cang.\nDebate caah faaktuk thazaang chuah in timhlamhnak ka tuah duh lem lo. Trump biachimmi hi ka ngeihpiak lai lo, tiin Friday zaan ah khan Biden nih thawnglatu pawl sinah a chim.


Phapun ah KNU nih Kawl ralkap 9 thah, Kawl ralkap nih a hleihluat in hriam an hman ruang ah inn an rawk, satil thi. 2021 November 18| KNU/KNLA hmunhma Phapun Pengkomh chung kahdohnak ah Kawl ralkap 9 an thi, 9 an i hliam i an motor 4 a rawk.\nHihi November 15 lio kahdohnak ah a si i ni khat chung ah voi 7 an i kap. Khuami innlo an rawk pin ah Caw le Naa cheukhat zong an thi.\nThawngpang dang….Thla 2 deng a rauh hnu ah Pastor Ngai Kung a thi, tiah Ralhrang nih chungkhar thanh. Matupi Peng, Ngaleng khua ah Pastor Ngai Kung cu Ralhrang nih an tlaih i thla 2 tluk a rauh hnu ah a thi cang tiin ralhrang nih chungkhar an thanh hna, tiah kan theih.\nPastor Ngai Kung hi a luancia September 23 lio ah khan khuami hna he an tlaih mi a si i khuami dang cu an thlah cang hna. Amah tu hi thla 2 tluk hnu ah a thi cang tiin ralhrang nih chungkhar an thanh hna, tiah theih a si.


Khamnak thlennawn mi pawl tawinak in langhter mi\nNaa cinken a hau mi pawl\nInnleng na chuah paoh ah hmai huhnak na hman a hau.\n1.5 metre dan in hawi he naa hlat lengmang lai.\nTu le tu tein na kut iṭawl.\nNa khuh le hathio tikah tissue siloah na kiu hmang in na ka naa huh lai.\nCoronavirus (Covid-19) zawt hmelchunhnak pawl na ngeih ahcun, naa chek hrimhrim a hau.\nCoronavirus cheknak cu zapi caah manlo a si. Medicare catlap ngei lomi si hna seh, ramdang in khual si hna seh, rianṭuan ruah mipeem mi si hna seh, cun ralzam sinak a sawk lio mi hna ca zongah manlo a si.\nHi cahmai cungah\nAtulio Victoria caah khamnak pawl\nKhamnak dinhdorhnak ding kongkau a si ah, cun Victoria ram chungah mah hlan ningkel (COVID Normal) bantuk in ṭhutdir khawhnak ding kongkau hna cu Coronavirus (Covid-19) dinhdorh in on-ṭhannak tuah ding mi timhlamhnak sinah tlamtling deuh in langhter an si.\nMelbourne le a pawng khuapi pawl caah pakhat, Victoria khua kiangkap le khuate deuh pawl caah pakhat tiin tuah a si.\nNgandamnak lei Lutlai (Chief Health Officer) nih hi khamnak pawl hi thil sining hoih in a thlen nawn khawh lengmang hna.\nMelbourne le a pawng khuapi\nTimhlamhnak Pakhatnak cu 2020, September 13 zaan 11.59 pm in Melbourne le a pawng khuapi pawl ah aa thawk lai.\nZaan sml 9pm in zing sml 5am tiang zaan lengchuah khamnak a um rih lai i a ruang pa4 ca lawngah innleng chuah khawh a si lai.\nTi le rawl cawk ah le a dangdang herhhai thilri cawk ah\nPumcawlcanghnak (innleng tuah ding, cun ri serpiak mi a um)\nRianṭuan nawl awnh mi caah\nMi zohkhenh, cun ruahthiam piak khawh mi kongkau caah silole sii-ai thlopbul duh le sii-inn kal duh ah.\nMinung pahnih nih suimilam pahnih chung innleng ah iton in caan an hmang ṭi kho. Inn ah lengkaitu na ngei kho lo.\nTimhlamhnak Pahnihnak: 2020 September 28 in thok ding – Melbourne le a pawng khuapi pawl ahhin, aluanciami ni 14 chung ah nichiar in zawtnak a ngei thar mi minung cu 30 in 50 kar an si ah siseh, cun ngandamnak lei thiamsang pawl ruahnak cheuh mi cungah aa hngatchan te lai.\nInn leng chuahnak caah a ruang pali lawng a um lai:\nTimhlamhnak Pathumnak: 2020 October 26 in thawk ding – zawtnak a ngei thar mi minung milu cu peng-ṭhen chungah aluancia ni 14 chungah nifatin in pa5 nak in a tlawm i ngandamnak lei thiamsang pawl nih an hnatlak ve ahcun.\nZaan lengchuah khamnak a um ti lai lo, cun cu caan theng lawngah leng na chuak kho timi le cu caan tiang lawng na umkal kho tibantuk zong a um ti lai lo.\nInnleng ah minung pa10 tiang iton khawh a si lai.\nNa inn chungah chungkhar dang in minung pa5 tiang nih an in lenkai khawh. Mileng cu an zapi tein innchungkhar khuasa ṭi khat an si a hau.\nNgandamnak lei thiamsang pawl nih an hnatlak pi i zawtnak a ngei thar mi milu cu a zawr ngai ko ahcun Taang 3 in Taang 10 siangakchia hna ca zongal sianginn kai ṭhan khawh a si.\nDawr pawl le sam-mehnak dawr pawl cu on ṭhan an si lai.\nRawldawr le lakphak dawr pawl hna cu innleng ah ṭhutnak chiah in minung pa10 tiang caah on khawh an si lai.\nKum 18 cung caah pum-tawngh lo in innleng lentecelhnak cu celh khawh a si ṭhan lai. Kum 18 in a tang lei pawl ca ahcun pum-tawngh he tawngh lo he innleng lentecelhnak paohpaoh celh khawh a si ṭhan lai.\nTimhlamhnak Donghnak: 2020 November 23 in thawk ding – ngandamnak lei thiamsang pawl nih an hnatlak pi i aluancia ni 14 chungah zawtnak thar a ngei mi minung an um ti lo, cun zapi ngandamnak zohfeltu hna hmuhsak ning in si te lai.\nInnleng ah minung 50 tiang iton khawh si lai.\nNa inn ah mileng pa20 tiang na ngei kho lai.\nDawr vialte on ṭhan an si lai.\nRawldawr le lakphak dawr chung hna ah minung pa20 tiang ṭhut khawh a si lai i, caan hman in ding-ei tu (patrons) minung 50 tiang awnh a si lai.\nZulh awk tete zohchih in lentecelhnak cu pehzulh khawh a si lai. Zei bantuk lentecelhnak paoh ho paoh nih celh khawh a si lai.\nṬhitum puai le ruak vuinak ah minung 50 tiang i pumh khawh a si lai.\nZapi biaknak thangṭhatnak cu four square metre zulhphung zohchih in pehzulh khawh an si lai.\nCOVID Normal: Ngandamnak lei thiamsang pawl nih an hnatlak pi ah siseh, Australia ramchung ah zawtnak boruak kongah lungretheih awk a um ti lo ah siseh, ramṭhen chungah zawtnak in a zaw rih mi an um ti lo ah siseh, cun ni 28 chungah zawtnak thar ngei mi an um ti lo cun.\nHumhimnak zohchih in khamnak pawl cu dinhdorh an si lai i ngol an si lai.\nInn in rianṭuan mi pawl caah rianṭuannak hmun ah kir in rianṭuan pehzulh ding timhlamhnak a um lai.\nṬhitum puai zawh le ruak humhnak caah minung ri khiahpiaknak a um ti lai lo.\nItonnak le ilenkainak kongkau ah ri serpiak a um ti lai lo.\nVictoria khua kiangkap le khuate lei deuh pawl\nTimhlamhnak Pathumnak: mah hlan ni 14 chungah zawtnak an hmuhmi hi nikhat ah panga nak in a tlawm siseh (regional vialte buaktlak in) cun zawtnak hi aho nih dah a chawn tiah hngalhtheih lomi in hi pakhat hmanh a um lo ahcun (regional vialte tuak in).\n2020, September 16, zaan 11.59 thawk cun regional Victoria chungah:\nAruang ngeih lawngah Innleng chuah khamnak hi a um ti lai lo i cu tiang kha tiang lawng na um na kal kho ti zong a um ti lai lo.\nMinung pa10 tiang innleng ah an i tong kho lai.\nNa inn chungah chungkhar dang sinin hawi leng panga tiang na ngei kho lai. Lengkaitu hna cu innchungkhar pakhat ah khuasa ṭi mi minung an si dih a hau. Hi khamnak tuah lio ahhin an leng kho tu ding chungkhar naa thim khawh. Thla 12 tang a simi ngakchia no cu rel chih an si lo.\nKum 18 cung caah pum-tawngh lo in innleng lentecelhnak cu celh khawh a si ṭhan lai. Kum 18 in a tang lei pawl caah cun pum-tawngh he tawngh lo he innleng lentecelhnak paohpaoh celh khawh a si ṭhan lai.\nTimhlamhnak Donghnak: 2020 November 23 in thawk ding – ngandamnak lei thiamsang pawl nih an hnatlak pi i aluancia ni14 chungah zawtnak thar a ngei mi minung an um ti lo, cun zapi ngandamnak zohfeltu hna hmuhsak ning in si te lai.\nZulh awk tete zohchih in lentecelhnak cu pehzulh khawh a si lai. Zei bantuk lentecelhnak paoh hi ahopaoh nih celh khawh a si lai.\nṬhitum puai le ruak vuinak ah minung 50 tiang ipumh khawh a si lai.\nCOVID Normal: Ngandamnak lei thiamsang pawl nih an hnatlak pi ah siseh, Australia ramchung ah zawtnak boruak kongah lungretheih awk a um ti lo ah siseh, ramṭhen chungah zawtnak a zaw rih mi an um ti lo ah siseh, cun ni 28 chungah zawtnak thar ngei mi an um ti lo cun.\nInn in rianṭuan mi pawl caah rianṭuannak hmun kir in rianṭuan pehzulh ding timhlamhnak a um lai.\nṬhitum puai zawh le ruak humhnak caah aa tel kho mi minung ri serpiak um ti lai lo.\nHim le dam in um khawh ningdan\nCoronavirus (Covid-19) zawtnak hi kan ton cuahmah rih i khulrang ngai in a karh khomi zong a si. Kan innchungkhar le kan mibu himbawm tein an um khawhnak ding caah, aho paoh ṭuanvo kan ngei cio.\nHim tein kan um khawhnak ding lam phun hna cu:\nSapiat le ti hmang in second 20 chung na kut iṭawl\nNa khuh le hathio tikah tissue siloah na kiu khan na ka naa huh lai.\nInn leng na chuah caan paoh ah na ka le na hnar a hup mi hmai huhnak na hman lai.\nNa ngandamnak caah icheknak ngei.\nNa damlo ahcun, inn ah um. Hawi leng hna hlah, cun rianṭuan zong kal hlah.\nZawt hmelchunhnak na ngeih ahcun ichek, cun inn ah ṭin colh.\nBawmhnak a um ko\nHmai i huhnak\nVictoria ramchung minung kum 12 in a cunglei minung paoh nih innleng chuah tikah hmai huhnak hman dih ding a si lai, cozah khunh pek mi minung dah ti lo. A bianabia ah:\nNa ngandamnak lei kong he pehtlai in fak ngai in na hmai takvun ningcan lonak na ngeih le thawdawp chuah aa harh mi na si ahcun\nMotor na mawngh naa cit tikah, nangmah lawng in na si pek silole na chungkhar he nan si ah\nFak ngai in pum cawlcanghnak (exercise) na tuah caan ah, sihmanhsehlaw hmai huhnak cu a ken tal cu naa ken lengmang hrimhrim lai.\nCheknak le erhkhumhnak\nZaangfahnak tein a tanglei cabia le theihtlei hna hi na mibu sinah email in siseh, maivan cazamhnak in siseh silole mibu chung pehtlaihnak pakhat khat ah zamh chin ve hna.\nI cheknak le i erhkhumhnak\nCoronavirus (COVID-19) zawtnak na ngeih ahcun zeidah tuah a hau lai? (PDF) - What to do if you've tested positive coronavirus (COVID-19) (PDF)\nCoronavirus (COVID-19) zawtnak na ngeih ahcun zeidah tuah a hau lai? (Word) - What to do if you've tested positive coronavirus (COVID-19) (Word)\n(COVID-19) zawtnak a ngei mi he neihniam tein pehtlainak na ngei Zei pawl dah na theih hna awk a si? (PDF) - What to do if you have been in close contact with someone with coronavirus (COVID-19) (PDF)\n(COVID-19) zawtnak a ngei mi he neihniam tein pehtlainak na ngei Zei pawl dah na theih hna awk a si? (Word) - What to do if you have been in close contact with someone with coronavirus (COVID-19) (Word)\nCatar – i chek – Hakha-Chin - Get tested poster (PDF)\nMaivan caphaw tar – zawt hmelhchunhnak na ngeih ahcun, i chek – Hakha-Chin - If you have any symptoms, get tested social media tile (JPG)\nHim tein umnak\nKhamnak thlennawn mi pawl tawinak in langhter mi - Summary of changes to Stage 4 restrictions – coronavirus (COVID-19) – Chin (PDF)\nCoronavirus (COVID-19) i na tihnunnak kha zorter Reduce your risk of coronavirus (COVID-19) poster - (PDF)\nCoronavirus (COVID-19) i na tihnunnak kha zorter Reduce your risk of coronavirus (COVID-19) poster - (Word)\nCatar – himbawm khawhnak lam 3 – Hakha-Chin - 3 ways to stay safe poster (PDF)\n$1500 Pulrai Khunh Rawhralnak lei Bawmhnak - $1500 Pandemic Leave Disaster Payment - (Word)\n$1500 Pulrai Khunh Rawhralnak lei Bawmhnak - $1500 Pandemic Leave Disaster Payment - (PDF)\nCoronavirus (COVID-19) boruak lio ah himlo, umkhua nuamh lo le lungretheih tikah zeitin bawmhnak lak ning - Emergency support fact sheet - (Word)\nCoronavirus (COVID-19) boruak lio ah himlo, umkhua nuamh lo le lungretheih tikah zeitin bawmhnak lak ning - Emergency support fact sheet - (PDF)\nHmaihuh hruk ningcang - How to wear a face mask - Hakha Chin (Word)\nHmaihuh hruk ningcang - How to wear a face mask - Hakha Chin (PDF)\nPuanthan in hmurhuh ser ning - Design and preparation of cloth mask – Hakha Chin (PDF)\nPuanthan in hmurhuh ser ning - Design and preparation of cloth mask – Hakha Chin (Word)


Vulei cung mi lutchuak: tambik nak Airport nih Vaccine Passport kalpi a timh. – Lai Lungrawn Post\nMay 17, 2021 May 17, 2021 admin Thawngpang\nVulei cung mi lutchuak tambik nak Airport nih Vaccine Passport kalpi a timh’Vulei cung airport vialte lakah mi lutchuak tambik nak Dubai Airport nih ramdang khualtlawnnak thawk than ding ah Covid Passport kalpi a hau tiah a ti.\nDubai airport chief executive Paul Griffiths nih “Thim ding dang a um in ka thei lo, kan tuah a herh mi hrim a si. Vaccine passport maw, a si lo ah i thleidannak maw, a si in ka hmu lo. Vulei pi huap in Vaccine Programme kalpi a herh ning a langhternak tu a si deuh in ka hmuh” tiah a chim.\nA soisel mi nihcun Vaccine a la mi le a la rih lo mi thleidannak a si tiah an ti ve.WHO le World Travel & Tourism Council hna cu ‘Mi thleidannak a si’ tiin Vaccine passport kalpi a duh lo mi nih an ti ve.\nWHO rian ngeitu Dr. Mike Ryan nihcun “vaccine passport hi kalpi awk a tha lo, a ruang cu cheukhat hmunah vaccine hi i tluk le aa rual tein pek a si lo caah a si” tiah a chim.\nVanlawng zuannak lei riantuan pawl nih ram dangdang cozah pawl nih phihkhar nak a phunphun in an tuah ruangah khualtlawng an tlawm tuk mi cu a si khawh chungin sersiam dingin hma an lak cuahmah ve.\nDubai airport hi 2014 kum ah London, Heathrow airport nih khualtlawng tambik record cu lonh in 2020 tiang a peh in kum 7 chung vulei cung khualtlawng tambik record a ngei lio mi a si.\nNikum Covid pandemic ruangah Dubai airport khualtlawng hi 70% in a tam caah an ram chawhlehnak serthan dingah khualtlawnnak kalpi than hi a biapi ngai mi a si.\nHi kong he pehtlaihin Griffiths nih “Dubai khuapi hi Vuleicung chawhlehnak le khualtlawnnak- Tourism hmun i hngatnak pakhat a si. A ruang cu Dubai UAE GDP 35% hrawng hi travel le tourism in a hmu mi a si caah a si” tiah a chim.Kum 2019 ah khan Dubai airport a lutchuak mi hi 83.3 million an si the chin post.\nThawngtha:KIA nih uico ralkap mawtaw an kah piak hoi hna’Um awk tha lo in an tuah hoi cang hna hi.


MMID Season 4 kongah Dr, Hre Mang nih Chin mi kan lungput ding a chimh – Thechinlungnews\nMMID Season 4 kongah Dr, Hre Mang nih Chin mi kan lungput ding a chimh\nMyanmar Idol season 4 cu zoh a nuam bak, top 4 ah chin mi pahnih an kai, an pahnih in winner si ding a si khawh pakhat nih winner kan coh piak hram seh ti hi chin mipi saduhthanak a si. Myanmar Idol season 4 ah Chin mi nih winner kan nga lai tiah a zumh mi an tam ngai cang. Mah kongah Dr. Hre Mang zong nih a lungpt a vun chimh ve cang. Video\nDemocratic Republic of Congo (DRC) official nih a langhterningah cun DRC nichuahnak lei-ah a ummi Beni i tuknak ruangah mi 22 hrawng an thi tiah a langhter. December 14, zanah khan Allied Democratic Force(ADF) pawl nih hi i tuknak hi Beni khua-ah an chuahtermi a si tiah i tuk chuahnak hmun administrator, Donat Kibwana nih a chim.\n“Ralkap pawlnih i tuknak hmunah a thimi pawl hna cu ttha tein phum an si kawhnak lai an rak phorh hna,” tiah Kibwana nih a chim chap. Beni Civil society President riantlai Noella Katsongerwaki nih a chimningah cun, “ hi i tuknak hmunah a thimi pawl cu lothlomi le nu hleithum (13) zong an i tel tiah a chim. Beni khua i tuknak ah ‘civilian’ paruk an thih hnu ni khatnak ah hi i tuknak hi a um tthanmi a si.\nDecember thla tir hrawngah khan i tuknak hmun thumah a rak um cang, mi 26 an thi, Mantumbi khua-ah voi khat, Kamango khua pawngah voi hnih bak i tuknak hi a rak um. Local Human Rights bu CEPADHO nih a langhterningah cun tu kum October thla in a tu tiangah i tuknak ruangah a thimi cu mi 150-nak in an tam deuh cang an ti. DRC nichuahnak lei ah hin raltuk a hmangmi pawl group 160 hrawng nih mi 20,000 raltuknak a chuahter khotu an ngei tiah theih a si. Zei ruangah dah i tuknak an tuah tawn ti ahcun DRC nichuahnak lei ramah a ummi ‘natural resources’ vialte an nawlngeihnak tangah chiah an duh ruangah a si.\nRaltuk a hmangmi, DRC nichuahnak lei ramah a ummi ‘natural resources’ vialte an nawlngeihnak tangah chiah a duhmi lakah Allied Democractic Forces(ADF) pawl zong an i tel, Uganda in a rak i thawkmi an si, Beni khua-ah i tuknak a chuahtertu cem an si, Beni khua hrawngah i tuknak an ser peng ruangah mi 1000 hlei an thi cang, UN peacekeeper zong nih sualah an phawt cangmi hna bu an si.\nUnited Nation zong nih remnak le daihnak a um khawhnak lai kum 20 chung Peacekeeping ralkap mi 15,000 hrawng an rak chiahnak hmun a si. Naite ah khan Beni le a pawngkam khua pawl nih i tuknak in cozah le UN nih a kan kilveng kho lo tiah an lungthlinlonak zong an rak langhter cang. Security a tthat lo ruangah zawtnak a tthihnung taktak mi ‘Ebola’ zong a siningin zohkhennak le dohnak zong kalpi khawh a si lo.\nBe the first to comment on "MMID Season 4 kongah Dr, Hre Mang nih Chin mi kan lungput ding a chimh"


Coronavirus cu SARS nak hmanhin alet 20 tiang bakin a thawn deuhnak kongcu hmuh than asi - Khuaruah Har News\nMinung nunnak tiang hmanh ala khotu coronavirus zawtnak rungrul cu minung pum chung cell hna chungah arak isersiam ning cu SARS nak hmanh in alet 20 tiang bakin athawng deuh timi cu Austin khuapi chungum The University of Texas nihcun an hmuhchuah.\nCoronavirus le SARS hna nih an riantuan ning, cell hna chungah an karhning hnacu alobak timi cu medical term in cu converting enzyme(ACE2) tiah an kawh. bioRxiv website in zarhteni ah arak langhter ningah cun coronavirus nih minung pumsa chung cell hna ah arak ithial(karh) ning zohah cun SARS nak in a let 10 in alet 20 tiang hmanh athawng deuh (rang deuh) tiah langhter asi.\nSinain mah bantuk tlukin minung pumsa chung cell hna lakah an karhning arangmi nihcun minung pakhat le pakhat karlak ichonh khawh nak ding arak bawmh velai maw timi tucu hlathlai nak tuah than dingmi asi tiah langhter than asi. Coronavirus nih hin zeitluk tiang khidah mifim le mithiam sang hna abuaiter rih laii zeitik tiang khidah mah harnak nihhin kan vawleipi a khuh rih lai.\nCoronavirus cu SARS he tahchunh asitikah cun midang cungah ichonh khawhnak lam zong arak fawideuh tuk ti asi. Tuni tiang coronavirus ruangah athimi hna cu 2002-2003 kum hna ah SARS zawtnak ruangah athimi hna nak tam deuhtuk in an sicang tiah theih asi. Mah coronavirus nih hin chungkhar zeizat remruam khidah a then cang ngha.\n← Ekin chung hmanmi catlap hna hmangin hmurkhuh nak(mask) arak serchuaktu sehzung cu tlaih asi\nPyitaungsu Minister citnak helicopter cu ralkap meithal in kah asi →\nThihnak Darkhing: Pu K. Lalthakima C/417 3rd Bn, Samaguri (Assam) um mi cu a nunnak a liam\nThitumh nak dingah 400 million man thitumhnak puai arak hal hna ruangah hmuhthiam lonak achuak


Pu Henry Van Thio Tutan Laitlang A Tlun I Kal Nak Ding Khuate Hna Le A Ruang – The Chinlung Post\nPu Henry Van Thio cu laitlang ah a nupi he an rak tlung i tutan a tlun hi phun dang deuh ruang ah a rak tlun mi si tiah thawng kan theih .Pu Henry Van Thio le a thaisung nu cu Than Tlang anphan i mipi he naih niam te in biaruah anduh caah Security lakpiak zong an duh lo tiah kantheih . Cun NLD EC le upa hna he ton biaruah nak zong an ngei hna tiah kantheih .Cun Pu Henry Van Thio le a thaisung nu cu Hna Ring khua ah an kal te lai i a Agents pawl le Chin State Speaker Pu Zo Bawi nih an zulh lai tiah thawng kantheih .\nHnaring ah an kalnak a ruang bik cu hnaring khua ah meyuh pakhat a um ve ruang le cun an Sizung hna va zoh pah ah kal a timhnak si .Hna Ring in an kir hnu ah Tlaang Pi khua le khua dangdang ah an kal tthan lai anti . Tlangpi khua ah akal nak chan cu tlangpi nih siangin an hal hna i mah kong ah cun si lai tiah ruah asi , Cun miding mifel le a thiang hlim mi Politician a sinak cu a kal nak khua paoh nih siaherh in sathah bantuk le ttukttak vialte kha a duh lo caah kha bantuk tuah kha a ngah lai lo sa an kanthah sual ahcun kan ei lai lo tiah a tiko anti .\nAnih hi mifel ram daw mi a si caah phaisa in politic khel lebang cu eihmuar nak a doh tuk mi a si caah thiang hlim te in politic khel a duh mi a si anti .Chim mipi hna Zoh tuah uh’ Pathian a ttih mi minung cu dinnak le fel nak he zeithil antuah paoh ah thiang hlim te in an um hi upat lo awk an tha hrim lo .Pathian nih an lamtluan ter sehlaw ram le miphun caah a thaisung nu he hmang chinchin ko hna seh .kan ram caah Henry Van Thio hi vote rih ko hna uh sih.


AA Tapung Pawl Nih Bahu Trainning Sianginn An Kah, An Hrawh, An Duah Dihnak(Video) – LAI THEIHTLEI\nAA Tapung Pawl Nih Bahu Trainning Sianginn An Kah, An Hrawh, An Duah Dihnak(Video)\nPosted By: laitheihtlei.com September 17, 2020\nTuandeuh lio ah Ttai Bahu Trainning Sianginn AA Tapung pawl nih an luhhnawh i an hrawhnak hi van zoh hna usih. AA Tapung hi tih an rak nung bak ko ee. A tangbik ah video zohkhawh a si.\nRelchap Zuam Mi Caah: 2020 September 17 zinglei suimilaam 8:00am ah Covid-19 in a thi mi, Myanmar Ngandamnak Zung nih minung 6 an i chap tiah an langhter. A thi mi hna cu Yangon Thinganyun Pyituh Siizung ah kum 84 pa pakhat, Yangon Pyituh Siizung ah kum 58 pa pakhat, Yangon Insein Pyituh Siizung ah kum 65 pa pakhat, Yangon Thinganyun Pyituh Siizung ah kum 90 pa pakhat, Yangon Myo Oo Kalapa Pyituh Siizung ah kum 75 nu pakhat le Yangon Taung Oo Kalapa Siizung ah kum 13 nu pakhat hna an si.\nKan Kawlram chung Covid-19 a karh ning hi a poi taktak cang. 2020 September 17 zinglei suimilaam 8:00am zongah Covid-19 Zawtnak a ngei thar mi minung 73 bak an i chap than. Kan Kawlram chung September 17 zinglei suimilaam 8:00am tiangah Covid-19 Zawtnak a ngei mi an dih lak ah minung 3,894 an si cang.\nKan Kawlram chung September 17 zinglei suimilaam 8:00am tiang ah damnak a hmu i, Siizung in tinter mi an dih lak ah minung 908 an si cang. Siizung in tinter mi hna cu Facility Quarantine ni 14 umter an si hnu ah Home Quarantine ni 7 chung umter an si lai.\nKan Kawlram chung September 17 zinglei suimilaam 8:00am tiangah Covid-19 Zawtnak in a nunnak liam mi, minung 46 bak an si cang.\nအမှတ် ၉ တိုင်းဗဟိုလေ့ကျင့်ရေးကျောင်း AA ဝင်ရောက်စီးနင်မှု့\nအမှတ် ၉ တိုင်းဗဟိုလေ့ကျင့်ရေးကျောင်းကို AA ဝင်ရောက်စီးနင်းသည့် ဗွီဒီယို ပေါ်ထွက်လာ…Credit to Original uploader\nPosted by Rainbow Online Journal on Friday, May 8, 2020\nBe the first to comment on "AA Tapung Pawl Nih Bahu Trainning Sianginn An Kah, An Hrawh, An Duah Dihnak(Video)"


SAC ralhrang nih sualnak ngei lo mi minung 10 nak tam an thah hoi hna – Lai Lungrawn Post\nKani ah khuami tlaih a tongmi 12 an thah hna,thah a tongmi minung 60 leng an si cang Rallokap nih tlaih in an kalpi mi hna mipi minung 12 cu Sagaing ramthen Kani peng Tawngpoh khua pawng ramtang ah a bupi in an thah hna cu July 31 ni ah kan hmuh hna tiah khuami nih an chim.\nAn thahmi chungah hin minung 3 hi cu an tuk an velh hna hnu ah an thah mi ko khi a lo tiah khuami pakhat nih a chim.Pa 3 cu an tuk an velh an hrem hna hnu ah an thah men lai.An hmai an pum hna hi an duk dih i hma in an khat i an lu le an taang ah meithal hma a um. A dang an ruak zong mei in an khangh hna .\nTu lio caan hin zei bantuk sizung hman ah kan kal ngam lo .Kan khua tlanglei zong ah rallokap nih umhmun an khuar tu cu zohkhenh a thiam pah ve mi hna sin in kan zohter i kan i thlop.A ruh cu a kiak lai ka zum lo.\nKani peng chung ah rallokap nih thah in a thimi sualnak ngeilo mipi hna cu Zinn khua ah 17, Chuangmah khua 1,Tamin Chen khua 1, Nga Phioh khua 1, Chiang Kung khua 3,Mih Chuang Toe khua 2 ,Yi Pin Toe khua 25 le July 31 ah hmuh mi minung 12 hna hi an si tiah theih asi.\nBreaking News:Lai pasal tha hna nih ralhrang ceilak an thah hoi hna?


Goodnews – Tu tiang sii an serh khohlo zawngah mah bantuk thawngpang vun thei cu hna a ngam tak tak\nTu tiang coronavirus sii an ser khawh lo mi nih vawleicung ramkip thlalau in a chia, natein coronavirus thah khohtu Mask an ser mi nih mipi hna a ngamter ngai. Coronavirus sii tampi an ser cang, saram ah cung a tha ngai natein minung ah zeibantuk in dah rian a ttuan ning a si tiin trail an tuah lio. Mah sii an sermi hna hi a tlawmbik ah kumkhat hrawng a rau ding mi khi a si.\nSii an serhkhawh hlangah mah bantuk in mask, coronavirus a that khawhtu an ser khawh mi cu thawngpang tha tak tak a si. Scientist of Kentucky nih cun medical face mask thar, novel coronavirus that khohtu le tlaih khohtu (Capture and kill the novel coronavirus) an ser khawh ti an chim. Novel Coronavirus hi S- Protein spikes nih a khuh, mah hmangin minung cells ah a lut tawn. Mah mask thar ah hin a hmai lei ah coronavirus a tlaih khawhtu a um lai i, mah nih cun Coronavirus kha a that thluamah ko lai\nMah mask hi an ser thluahmah lio a si i, a tlamtling tak tak ah cun millions of frontline healthcare workers pawl nih an hmang khawh cang lai. Dr. Dibakar Bhattacharya professor of chemical engineering university of Kentucky, nih LEX 18 ah a chim ning ah cun Face Mask thar hi a a pante i kan ser i, mah mask nih coronavirus a tlaih cangka in a zawng kha a thleng lengmang lai tiin a chim. University of Kentucky nih covid dohnak ding caah National Science foundation sin in $150,000 grant an hmuh. Source- Dailymail.co.uk, 16:50 BST, 18 May 2020\nResearchers are developing a new face mask with a membrane that would attach to to the ‘s-protein’ spikes on the outside of the novel coronavirus The mask would capture the virus, separating the number of particles in the air that could spread to other people, and kill it\nBe the first to comment on "Goodnews – Tu tiang sii an serh khohlo zawngah mah bantuk thawngpang vun thei cu hna a ngam tak tak"


USA:Um laipa nih Trump a tanh tu hna sin ah’Biacah nak a ngei cang hi. – Lai Lungrawn Post\nAtu lio cu, Trump a sungh ruangah amah a ttanhtu pawl nan lung a rawk tuk, nan thin lawng a har, nan I hngilh kho ve lo I nan ing lawng a puang I Biden a ttanhtu pawl cu nan kan huat chinchin ve. Mah bantuk lioah Biden a ttanhtu pawl zong nih cattial lo ding le dai tein um ding kan si ko nan keicu ka rak peh lengmang ko hi. Nan lung fak chinchin seh tiah ka ttialmi a si lo.\nTrump zong siseh, a ttanhtu pawl, Laipawl zong nan sungh ruangah kan tuarpi ve hna. Keicu tuan pi tein ka rak chim ciabang, Laimi (Chin miphun) le Chinram a lamkip in kan tthangcho khawhnak dingah Profet bantuk in Facebook chungah dinnak, biadik biahman, le cawnpiaknak hman cu ka aupi ve lai tiah ka rak ttial cang kha aw. Miphun khat u le nau kan si hna I Trump le Biden ttanh ruangah kan I huat ding a silo I kan I ral ding zong a si fawn lo. Pakhat le pakhat kan ttanhnak a ruang te kha kan I chim hna lai I kan I ruah ko hna lai. Pakhat le pakhat nem tein kan palhnak kan I remh hna lai I cu ti cun kan dihter awk a si ko. Kan Pupu Biden cu atu thla ni 20 ah US president rian a luhnak lawmhpi a si cang lai I a rian cu a thok cang lai. Mah in cun atu thimnak kong cu a lim cang ko lai. Kan dai dih cang ko hna lai. Atu liote hi a caan a si ruangah keizong nichiar tein ka van ttialnak a si.\nPu Trump cu a party upa pawl nih an duh tilo, mi rum, mifim le minta mintami le hlasak thiam, university minthang, thilser a thiammi, biaknak lei upa vialte, social media tampi (Big tech) pawl zong nih an kaltak dih cang/an ttanh ti lo/an dirpi ti lo. Trump a umhar tuk cang lai. Laimi (Chinmi) tampi zong nih hi hnu thla tlawmpal ahcun nan kaltak dih ve cang lai ka zumh. Nan kaltak ahcun thilhman le cawnpiaknak hman nan I thim tinak a si ko lai. Nan piangthar (hrintthan) tinak a si ko lai.Trump ttanh ruang I a lungfak mi pawl Pathian nih in hnem ko hna seh.Van Tum


HIV zawtnak a ngeih mi theih ter loin Nu a sualpi hna cah kum(30) leng thongtla ding mi cu – CHIN IDOL\nHIV zawtnak a ngeih mi theih ter loin Nu a sualpi hna cah kum(30) leng thongtla ding mi cu\nPosted on July 11, 2019 Author chinidol.com\tComment(0)\nUS ram i Michael Johnson timi pa cu nupa sinak a hman pi mi a Darling pawl cu HIV zawtnak a ngeih chimh duh loin a sualpi hna caah kum(30)le thla(6) thong thlak ding tiah biachah piak mi si.sinain a zukhan mi a tlamtling caah kum(5) cheu lawng a tla.\nMah pa cu Tiger Mandingo tiah an auh mi si.an khua ah cun mi nih their ngai mi pa si.mah cu (2013) October thla ah khan an rak tlaih. A mah ruangah Nu pali sinin a dang pa hnih zong HIV zawtnak an chawnh hna.\nBawlung King Messi nih kawlkhat a kumh mi in Barcelona nih La liga Champion an co\nPosted on April 28, 2019 Author chinidol.com\nBarcelona cu an mah ah Levente cu half time hnu in a lut mi Messi nih kawl khat a kawl mi in teinak an hmu.kum dih lai puai3 a duh rih ah 2018-19 kum La Liga champion laksawng pi cu an lak ko. Liverpool he cawnithum ni ah champion league semifinal 1 lag chuih ding […]\nChin pa cu Ruusia ram Fimcawnnak lei nih Airline Engineering laksawng an pekg\nRussia ram ah Russia fimthiam nak lei a sang mi counsel nih 2019 kum ah laksawng a tong.mah laksawng an pek mi cu Airline Engineering laksawng si. A mah cu Chin ramchung chaklei Mindat khua mi Pa Moung Hlang Om si.a mah cu cozah lei nih laksawng an pek rih lo caah thawngzamh nak zongah […]\nKan hnu ah khan media chungah saram daw tu hna le saram kilveng tu hna caah ah thawngpawng chia pakhat a chuak.mah cucu Australia cozah cu million in tam mi ramlak chiah pawl cu sivai in thah ding an i timlam.chaukhat media. Pawl chim nak ahcun Australia cozah nih cunglei in vawleicung ah sivai […]\nMMA ah kawlram Aiawh in a thau mi Antoniyar nih Vienam nu cu


Coronavirus Ruang Ah Myanmar Chawlehthalnak Cu A Kai Lei A Panh Chin Lengmang Ko – Chin World News Evening\nCoronavirus Ruang Ah Myanmar Chawlehthalnak Cu A Kai Lei A Panh Chin Lengmang Ko\nKhuaruahhar ngai a si. Coronavirus ruang ah vawlei ram tampi chawlehthalnak a tlak cuahmah lio ah Myanmar cu a kai lei a panh chin lengmang tiah The Irrawaddy nih an chim. Kan hnu March thla donhlei ah Myamnar ramchung ah coronavirus a ngeimi hmuh a hung si khan Myanmar chawlehthalnak cu duhsah in ttum lei a panh. Rian ttuantu hna cu zawtnak ttih ruang ah rian ah kal kho tilo in inn in ttuan a si.\nCacawn nilini ah coronavirus in a zawmi minung 22 le a thimi minung 3 an um cang ti thanh a si tthan. Hmun tampi ah cun a thaizing cacawn ningani in ni 10 chung April 19 tiang a ho hmanh leng chuaklo ding in thawng an thanh colh. Cu bantuk in COVID-19 ruang ah harnak a phunphun in ton a hung si. A sinain Myanmar Investment Commisiion (MIC) hna nih chawlehthalnak rian phun tampi hna ah phaisa thawhtu a thar tampi cohlan an si kong an chim.\nKhat lei kam in Ministry of Commerce hna nih ramdang in thilri luhchuahpinak in chawlehthalnak nawl (liense fee for import businesses) hna cu a man an van tthumh. Cu lawng silo in chawlehthalnak nawl (license) rak phih piak chungmi pawl zong hmannak nawl an van peek tthan cang hna. A ruang cu hi zawtnak ruang ah i erh caan chung ah eidin ding thilri kan i za sual lai loh ti an phan caah a si.\nMyanmar Investment Commission (MIC) hna nih cacawn nihnihni ah an thanhmi cu COVID-19 ruang ah ramchung chawlehthalnak hi tuan ah cun a ttum lei a rak panh taktak ko. A sinain rian ttuannak caah phaisa a thawh tharmi tampi cohlan an si. USD $ 3.36 billion renglo (kyat 4.8 trillion) hrawng rian ttuannak caah a lut tthan cang tiah an chim. MIC nih an chim rihmi cu hi phaisa pawl hi USD 555 million le kyat 51 billion tluk hi ramdang in an si i a dang paoh hi ramchung in an si tiah an chim chih. Ref: Irr\nMyanmar Ramkhel Biaruahnak Zong Rak Timhning Bantuk In A Kal Kho Ti Loh\nYangon Cozah Nih An Mipi Nih An Herhmi Tirawl An Phawt Thluahmah Cang Hna


British Prime Minister Boris Johnson Cu Coronavirus Ruang Ah Oxygen Tiang An Rawnh Cang Zaangfak Taktak Asi – Chin World News Evening\nBritish Prime Minister Boris Johnson cu coronavirus a ngei ti an theih in ni 10 nak ah a zual deuh caah sii inn ah zoh ding in nizan Pathianni ah khan kalpi a si. Hi kong ah Johnson’s office lei nih an chimmi cu mipi sin ah ralrinnak rak peek chungnak lawng a si. Cun hi bantuk in mipi sii inn ah kan chuahpinak hi a doctor nih ruahnak a peek bantuk in hihi emergency a si lo. Mipi sin ah zeihmanh phehthuhmi umlo in um hi a ttha ti ruang ah a si tiah an chim.\nA tu tiang in kum 55 a simi Johnson nih hin Prime Minister sinak cu a tlaih ko rih. A mah te lawng ai erihnak hmun Downing St. in nifatin te a herhmi meeting le hi virus dohnak caah ttuanvo a la peng rihtu a si. Kan hnu March 26 ah khan Covid-19 a si hi theih a rak si. A mah hi vawleicung ah cozah lutlai a ttuan liomi ah cun coronavirus a ngei hmasa bik a si tiah theih a si.\nKan hnu cacawn ningani ah khan ka taksa a nuam deuh ngai ko. A sinain ka khuasik hi tlawmte a tang rih ti ah a chim. U.S. President Donald Trump zong nih nizan Pathianni i White House ah biachimnak a ngeih lio ah Johnson thapeknak bia a chim. American mipi nih thla kan in cam piak ko e tiah a chim chih. Ref:ABC News


Iphone 8 Ruangah A Thi, Phone I Ralring Hna U Sih – Hakha Cherry\nIphone ruangah a thihning a hawinu nih a chim ningah cun:Vawlei cung thil sining zoh lengmang tikah Fimnak a san bantukin mino le upa telh in phone ruangah nunnak liam le ai rawkmi kan tam chin lengmang cang. Tutan i Russian nungak Iphone Iphone Iphon8 ruangah a nunnak a liammi nu zoh tikah phone a duh tuk ruangah a si ti khawh si.Russian Nungak muidawh Olesya Semenova Iphone ruangah a thih ning cang a hawinu nih a chimmi cu, Olesya hi Thilpuan zuarnak ah riantuanmi si ti.\nInn ah a thihnak hi cu a si, a thihning cu, tak kholhnak kuangah tiah ai ciah, it i cu a ihnak ti kuang tlangah Iphone cu a tun i a chiah.\nCucaah Laimi zong phone kan tonghtham tikah fim khur a herh, ti le Electric mei cu ai tlai i thihnak a chuak, tak kholh lio hrim ah tak kholhnak ah phone i ken i Mei-battery tun loding hrim a hau. Phone ruangah vawlei cungah a thimi minung rel cawklo an si cang caah, phone ruangah Laimi chungin mithi kan umnak hngalo i ralring hna u sih.Credit-The Thantlang Post Network\nVirginia State Senator Amanda Chase nih zeitik hmanh ah Joe Biden cu ka president a si kho lai lo.


Ralkap nih kahnak kan ngol lai timi hi mipi an kan lem nak si – Hakha Cherry\nRalkap nih kahnak kan ngol lai timi hi mipi an kan lem nak si\nRalkap nih kahnak kan ngol lai timi hi mipi an kan lem nak si.Dihriam tein mipi 600 leng an kan thah hnu le an thazaang dih um nak hmang in mipi an kan doh hnu ah kahnak kan ngol lai timi cu mipi lei nih cohlan bak lo ding si. An mi lemnak a si. Thih dih le an ci mih lai an tih caah hi bia hi an chimmi a si.\nRalkap nih zahan zan ah rampi theih in thawng an thanh. April 1 in 31 tiang kahnak kan ngol chung lai tiah an ti. An chim duhmi cu i kaap ti hlah sih tinak si.\nHi kong ah micheu nih cun US lei in CNN media an phanh ca ah a si an ti. Mi cheu nih tlangcung hriamtlai tuk ah thazaang lak a duh caah a si an ti ve.\nA zeibantuk hmanh si ai kun. .ralkap nih an tha um eknak chuah in heh tiah thlapa thla hnih chun meithal le bomb hmang in mipi an kan thah.\nDihriam tein an duhmi poh an tuah. Sualnak ngei lo an thah hna. An takpum tiang an khuai hna i mi chungril an lak.\nNgakchia le nu fapawi lio tar thlu loin an thah hna. Si nain mipi thinlung ah sungkhannak a um lo. Tihnak a um lo. Mipi an dir cang biatak in kah le doh an timh hna. Ralkap zeimaw zat mipi kut in an thi len cang.\nAtu an tha a dih lei sang ah kahnak kan ngol lai an timi cu mipi an kan lemnak bak a si. Ralkap sining kan theih dih. An ti khawh lio caan cun thlachiat an ruat lo. An ti khawh ti lo cun heh tuah mi kanh an i zuam.\nAn tihmi poh he remnak an tuah an nek deuh mi poh zei ah an rel hna lo. Atu mipi he i kah rih lo ding a timi zong hi an ci mih dih lai le thih dih lai an tih caah a si.\nCucaah mipi lei nih ngol bak loin heh tiah kah le doh chih ding si. An dong cang an tla thluahmah cang. Ralkap tei kan duh cun atu an der lio caan teah kan tha umnak dihlak chuah in tuk ding si.Credit-Tluang Ceu Thang\nRalkap Uknak ka doh ve nak a ruang?\nI zam taak caan a si lo


[ Malaysia ] Pudu Thirhri Hling Kulh (lockdown) cu Tlaihkhihnak Um Lo Tein Aa Lim | THE CHIN EXPRESS\n- Rak Cawngia -\nHopoh nih kan thinphanmi le kan lungretheih ciomi Pudu thirhri hling kulh (lockdown) cu tlaihkhihnak um lo tein May 29 zaan suimilam 9 ah aa lim, thirhri hling kulhmi an phoih ruangmang cang.\nA chung ah ummi cu chim lo a leng ummi zong hnangamnak in kan khat cio.\nPudu sangah Covid-19 mizaw 40 hrawng an um caah karh hlah seh tiin Malaysia Ralkap nih May 14 zaan in thirhri hling in an kulh i hohmanh lengchuak loin meithal he an congh (lockdown). Chinmi pumpak le chungkhar 400 (milu 1,000 hrawng) zong hi thirhri hling kulh chungah lungrethei le thinphang in an um.\n“Tlaihkhihnak um lo tein aa lim i thirhri hling an phoih cu kan i lawm tuk hna. Chun ahkhan a kan congtu ralkap le palek umnak buk pawl cu an phoih cang. Thirhri hling kulh cu zaan 9pm ah an phoih. Kan thawpi kan chuah khawh cang. Kan i lawm tuk,” tiah Pudu lockdown ah aa tap vemi Chinmi pakhat nih The Chin Express ah a chim.\nHmasa ah PJ le Seleyang zong lockdown an rak tuah i a chung ummi vialte palek nih an check hna i phungninglo ramdangmi paoh an tlaih hna caah Pudu zong tlaihkhihnak an tuah ve lai tiah Chinmi vialte thinphang in kan um.\nPudu ahhin UNHCR card/catlap ngei lo Chinmi 100 hrawng an um. Tlaihkhihnak an tuah lai ti an phan tuk caah minung 40 hrawng cu luti khor (miawng) chungin an zaam.\nPudu um Chinmi 3 cu Covid-19 lunghrinh case in May 17 ah cozah nih sizung ah a kalpi hna. Anmah he inn khat ah ummi Chinmi 40 hrawng zong cozah nih a lak hna i hmun dang Sungei Besi ah a chiah (quarantine) hna. Ni 14 an tlin cun dam tein an rak chuak ṭhan lai tiah zumhnak kan ngei.\nSizung kalpimi Chinmi 2 cu dam tein an ṭin cang. Tuni ah Pudu um kum 1 Chin ngakchia pakhat cu Covid-19 lunghrinh case in sizung ah an kalpi. A nulepa cu an dam ko. Thlacam bawm cio hna usih.\nKuala Lumpur Palek Bawi Datuk Seri Mazlan Lazim nih, “tuni ah Kuala Lumpur Poipang Tolrelnak Meeting kan tuah i Ngandamnak Vuanci Zung nih ruahnak a kan cheuh hnu ah lockdown donghter dingin hnatlaknak kan ngei,” tiah a chim.\n“Lockdown cu a dong cang nain Pudu cu palek le Ngandamnak Vuanci Zung nih kan zohfel peng rih lai,” ati.\nZawtnak a thiang kho rih lo. June 9 tiang cu A Herh Lomi Lengchuah Khap (Conditional Movement Control Order or CMCO) a si rih. Zapi lengchuah khawh asi rih lo.\nHi Pudu lockdown (thirhri hling kulh) chung ummi kan Chin miphun hna caah bawmchantu vialte le thlacam piaktu miphun hawi nan dihlak cung ah kan i lawm. Malaysia kan dirhmun cu a feh khawh rih lo caah kan umnak cio ah i ralrin peng kan hau rih, tiah Chin Refugee Committee (CRC) nih a thanh.\nKanpetlet ah sibawi le nurse pawl Mobile Tablet an phawt hna\nChin Hniang Zi - July 6, 2020\nChin state, Kanpetlet khua sizung ah ngandamnak lei rianttuan pawl Mobile Tablet an pek hna. Mobile Tablet peknak cu...\nTuni Malaysia ah Covid-19 mizaw 5 hmuhchap a si\nAsia Hniang Zi - July 6, 2020\nTunu July 6 ah Malaysia ram ah Covid-19 zawtnak ngeimi 5 an hmuhchap hna. 3 cu ramdang in a rung tlungmi an...\nIndia ram in tlun duhmi Chinmi 190 hrawng an um\nIndia ram in Kawlram tlun a duhmi Chinmi 190 hrawng an um i atu tiang ah minung 7 lawng an tlung kho...\nThawngpang thatuk: Chin state ah Covid-19 mizaw an um ti lo\nChin state, Hakha sizung ah aa thlopmi kum 23, Covid-19 mizaw pa (Case 232) cu a pum ah voi 2 tiang zawtnak...


UN: COVID-19 Kakuaisi Chunhnak caah Syringe 1 Billion Ka Khon Lai | THE CHIN EXPRESS\nUN: COVID-19 Kakuaisi Chunhnak caah Syringe 1 Billion Ka Khon Lai\nUnited Nations (UN) nih COVID-19 kakuaisi an ser khawh tik hman awk ah vawlei ramkip UN kudawng pawl ah syringe ting thong 10 (1 billion) ka khon lai, tiah a thanh.\nUN nih ngakchia bawmhnak caah a dirhmi bu Unicef nih, “ramkip nih COVID-19 kakuaisi chunhnak an ngeih cio nak hnga, tu kum dongh ahcun kan kudawng ah syringe ting thong 2 le ting 200 kan khon lai,” ati.\n“Kakuaisi a herh zat in syringe a herh ve lai.\n“Cucaah syringe chiahnak caah kuang ting 500 zong kan cawk cang,” ati.\nVawleipumpi ah COVID-19 zawtnak aa chawnmi dihlak ting 410 (41 million) leng an si cang. Mah chungah ting 11 (1.1 million) leng an thi cang.\n“Vawlei cung mi vialte COVID-19 kakuaisi chunh dih hi minung tuanbia ah rian nganbik asi lai, cucaah kakuaisi an chuah chom in rang taktak in chunh thluahmah an hau lai,” tiah Unicef lutlai Henrietta Fore nih a chim.\n“Tu kum dongh ahcun rangte le man fawi tein kuat khawh ding syringe ting thong 5 leng kan ngei lai,” ati.\nSyringe pawl cu ramkip COVID-19 kakuaisi ngahnak caah Vawleipumpi Ngandamnak Bu (WHO) nih a dirhmi bu Covax nih a hman hna lai.\nCovax cu Gavi kakuaisi bu nih a hruai. Syringe man cu Gavi kakuaisi bu nih Unicef sinah a pek te lai.\nSyringe cu ngaidem tang hrawl ah kum 5 chung chiah khawh a si caah duhsah huamsam in tilawng in an kuat tawn. Nain kakuaisi cu a linhnak ah chiah awk ṭhat lo caah vanlawng in rang deuh tein an kuat tawn.\nWHO nih, “atu hi COVID-19 kakuaisi company 42 nih an kakuaisi cio cu minung sinah hneksaknak an tuah lio asi, mah lakah 10 cu step 3nak a simi a donghnak bik an hneksak lio si cang,” ati.\nCucaah, atu ning te cun tuan ah kakuaisi an ser khawh men lai ti ruahchannak a um pah.\nMah pinah, company 156 zong nih datkhuaikhan ah kakuaisi an ser cuahmah liopi si i minung sinah hneksak dingin an timh cuahmah hna lio asi ve.\nLiamcia caan i zawtnak dang ca’h kakuaisi an rak ser tawnmi zoh tikah, kakuaisi a sermi company vialte lakah cheuhra cheukhat (10%) hrawng lawng hi an awngmin tawn.


PDF nih kawl ralhrang doh ding ah tim tuah nak tha taktak an ngei cang – Lai Lungrawn Post\nJuly 15, 2021 July 15, 2021 admin Theihtlei\nAtutan July thla thih ah PDF ralkap milu 8,000 leng raldoh ningcang tlamtling in an cawng dih cang lai, tiah NUG TV Channel nih thawng a thanh.NUG runvennak vuanci zung nih atulio ah abikin aa hmaithlakmi thil phun 4 a um i, ralkap milu khawmh hi abiapimi pakhat ah aa telmi a si.Raldoh cawnnak, ralkap thar sawmnak, ralhriam hmuh ding in i zuam le Myanmar ramchung ah aa tthentthek dihmi PDF ralkap bu vialte hmun khat ah funtom timi hi NUG ruvennak zung ih aa timhmi an si.May 5 ah NUG nih PDF a rak ser i, thla 3 chung ah ralkap milu 10,000 tlin ding in hmuitinh an ngei.\nAsinain, atu July thla dih ah hin PDF ralkap milu 8,000 leng nih raldoh cawnnak an lim cang lai.NUG runvennak vuanci U Ye Mon nih, “PDF training hi a thlithup in tawlrelmi a si tik ah kai a duhmi paoh training kan pe kho rih hna lo. Atutan hi Myanmar ramchung ah a donghnak bik raldohnak a si lai. Kan tei hrimhrim lai,” tiah chim.Raldohnak a chuah hlan caan karlak chung ah lungsau tein le ralring tein kan um cio a herh, tiah U Ye Mon nih a chim Chin Morning Star.\nThawngdang Ralhrang Ruangah Nunnak Liam Mi Hna Cu Covid Zawtnak An Puh Lamzawhnak ah tha tho ten ai tel mi hna Mandalay ramthen,Vuantun(ဝမ္းတြင္း) peng, Tesuh khua in U Soe San le U Zaw Lyin ralhrang le palik 30 hrawng nih an inn ah luhhnawh in jun 28 zaantim ah an kalhnawh hna nain ,inn ah an rak um lo.\nKawlram mi caah thawngpang tha taktak chuak cang.Chin mizong kan i tel dih


USA Election kong ah:Biahalh nak Saya Aung Min Thang. – Onlinenungak\nUSA Election kong ah:Biahalh nak Saya Aung Min Thang.\nUSA ELECTION KONG AH BIAHALNAK: USA ah a um i thil a theimi nih rak ka let kho ulaw kai lawm hnga. 1. November 3 ah USA election cu tuah asi i USA ah state 50 a ummi lakah state 44 cu vote result hi vote an peek dih tlawmpal bak ah ai fiang cawlh. State paruk asimi Arizona, Nevada, Pennsylvania, Georgia, Michigan le Wisconsin i vote an peekmi result vial zecadah a zarh in a rauh hlei?\n3. State dang vial ah zeicadah carek votemi cu an hngak ve hnga lo? 4. Zeicadah hi state paruk lawng ah carek in vote thlakmi hi a tam khun hnga? 5. State 44 i vote result vail va chuah colh i state 6 i vote vial a result zarh khat hnu i i fian cu ka khuaruah a har ngai. Hi state paruk le state dang voting system ah zeidah an i dan nak asi?\n6. Trump nih Biden cu election ah hrokhrol ai tel bak lo timi na langhter khawh ahcun president cu kan kianh ko lai a ti. Trump tu nih teh hrokhrol ai tel nak a langhter kho ve lo maw? Biden nih langhter lo in amah nih langhter selaw hmual a ngei deuh hnga lo maw? Hrokhrol ai telmi langhter cu a fawi, a tel lomi langhter cu a har. Um zia a ngei lo ngaimi asi. Credit: Dr. Aung Myint Thang\nPennsylvania biaceihnak zung ah a voi hnih te in Trump lei cu an sung ko nain a voithumnak tu ah cun state legislature (3) nih hi thimnak result hi kan fehter lai lo an ti cang. Cu nizan nai taktak zong ah thil diklomi an hmuh chap thanmi a um. Hihi Trump ca ah cun diamond lungvar bak a si ko.\nMee rel ni November (3) zan sml. 11:08 ah Trump nih a hmuhmi mee (17877) cu an hlohpiak i cu caan bak ah Biden lei ah mee (127930) bak an chapiak ti an hmuhchuah than cang.\nPennsylvania lawng ah chiatserh biakam in mee firnak kong a chimtu minung (100) leng an um ko nain an bia cu state Democrat biaceihtu hna nih an hnolpiak hna. Hihi a um bal lomi a si.\nSihmanhsehlaw cu vial cun a dong cang ti khawh a si rih lo. US ram ah a sang bik Supreme Court biaceihnak a um rih. Supreme Court i biaceihtu Alito nih cun a hlanpi in Pennsylvania ah election day hnu a phanmi mee vialte cu a dang te ah a rak chiahter cang hna. Cu nih cun a hnu ah check an timh ti cu a langhter ko.Trump ca ah teinak cu a ra cuahmah ko!\nPresident Donald Trump sual an phawt i accounts an thah piak caah nizan tiangah Twitter le Facebook cu 51 Billion man an sung\nJanuary ni 20 i tuah dingmi, Biden le Harris biakam thlacam piaknak ah Lady Gaga nih US ram hla a sak lai


CAWHNUK NAKIN CAW ZUN A MAN A FAK DEUH Caw A Zuami Hna Caah Thawnpang Ṭha – VAKOK AUTHAWNG\nTheihkauhnak / By vakokauthawng / January 20, 2020 January 20, 2020\nCAWHNUK NAKIN CAW ZUN A MAN A FAK DEUH\nCaw A Zuami Hna Caah Thawnpang Ṭha\nIndia ah pa hna nih caw zun kha sii phunkhat bantukin an din, zeiruangah dah caw zun cu an din hnga? A ṭhatnak an theih caah a si. India ram nitlaklei ah a ummi ramkulh cheukhat ah pa hna nih caw zun kha ṭha tein an donh/lak i an din, cun hmaiphiahnak zongah an hman, A ruang cu arsik kha rianrang tein a tlauter ti a si.\nCaw zun nih nih hin hmaiah a ummi arsik, a thakmi, a bo mi le a dang damlonak tete kha caan raulote chungah a damh khawh, ti a si. Mah ramkulh ah a ummi pa hna cu an dam lo tikah siibawi sinah an i piah bal lo. Anmah thiamnak le theihnak hmangin kokel sii in an i thlop tawn .\nCuticun caw zun cu ngandamnak caah a ṭha tuk ti an theih cio tikah mi tampi nih duhmi le cawkmi thil ah a cang. India cozah zong nih 2014 ah ramchung ah a ummi caw hna kha ṭha tein zohkhenhnak tuah dingin nawl an chuah. Cawsa ei khamnak phung an ser pinah phungning loin ramleng ah zuar lo ding zongin biatak tein an kham hna.\nCu lawng si loin India cozah nih 5.8 billion dih in a tar deuhmi le a zawmi caw pawl zohkhenhnak caah inn a sakpiak hna tiah theih a si. Cu inn an saknak i an dihmi tangka vialte cu caw zun le caw ek an zuarmi man in an rulh khawh ṭhan.\nIndia kokek sii lei thiamnak (Ayurveda) ah caw zun hi khuaruahhar in ṭhawnnak a ngei i rianrang tein zawtnak a damh khomi sii a si, tiah an ti. Naite ah khan India scientist pawl nih caw phunkhat (Gyr) timi an zun a ṭhatnak an hmuh.\nGyr timi caw zun ah thil phun 5,100 a um i cu chungah 388 cu zawtnak phunkip caah a ṭhami sii an si, tiah thiamsang hna nih an chim.\nCaw zun cu ṭha tein an donh hnuah an thianh i sii phunphun ah an ser. Dur khat (Liter) ah India tangka Rubee 80 in 100 tiang an zuar, tiah theih a si.\nRef: Shwe Thadinzone


President sinak biakamnak a tuah dih hnu ah nizan i ka tialmi phun 17 kha President Executive order hmangh in a chuah colh – Onlinenungak\nPresident sinak biakamnak a tuah dih hnu ah nizan i ka tialmi phun 17 kha President Executive order hmangh in a chuah colh\nZei paoh hi Pathian nih a pekmi caan chungah a nung dihmi kan si. Hmailei US rampi zei lam a panh lai kan hngal kho lo, A hngaltu cu Pathian lawnglawng a si. Chiat lei kan panh ah siseh, that lei kan panh ah siseh Pathian timhtuahmi a si tiah lungsak khawh izuam cio hna usih. Tuchun ka lungah a caam bikmi cu President Donald Trump nih White House in a chuah lai teah, ca pakhat a tial [ note] i President thar Joe Biden cabuai cungah a chiah ta ti a si. Mah cate cu zei ko dah a tial hnga tiah theih ka duh ngaingai.\nJoe Biden nih a chimnak ahcun ” dawtnak, velngeihnak le zawnruahnak a telmi ca” a si tiah a chim. Reporter nih zeidah si? tiah an hal i, amah ka chonh hmasa lo ahcun ka chim rih lai lo” a sin ah lunglawmhnak chim ding ka ngei” tiah a leh hna. White House Press Secretary thar Jen Psaki nih tuzan lei ah a voikhatnak Press conference a tuah i, a chimmi zongah zei bantuk ca dah a si tiah reporter nih an hal than i, Jen Psaki nih,” It was both generous and gracious” tiah a chim thiamthiam. Keimah lawng si lon midang zong nih mah cate cu theih le hngalh an rak duh ciomi a si.\nPresident thar Joe Biden nih a chimmi cu,” US mipi dihlak caah President ka si lai” tiah a chim bantuk in kan dihlak caah a tha bik in President a tuan khawhnak dingah thlacamnak in bawmh cio hna usih. Salai Lairamthang


Joe Biden Campaign nih May Thla Chungah $80 Million Bak a Hmuh | THE CHIN EXPRESS\nJoe Biden Campaign nih May Thla Chungah $80 Million Bak a Hmuh\nUS – A ra laimi November 3 thimnak ah US President aa cuh ding Vice President [hlun] Joe Biden mipi vote leemnak caah Democratic National Committee (DNC) he i bawm in May thla chungah $80.8 million kan hmuh, tiah Joe Biden campaign nih a thanh.\nThla 1 chung kan hmuhmi vialte lakah a tambik si, ati.\nJoe Biden cu Democratic party aiawh in November 3 ah US President aa cuh lai. Republican party aiawh in aa cuh ding atu lio President Donald Trump he an i cuh lai.\nVote thlak caan a cut hlan ah state kip le khua tampi ah tlawng in ‘keimah ka vote uh …’ tiah mipi vote leemnak biachim le, TV le online ah tangka million tampi dih in i cawngia a hauh caah tangka tampi a herh.\nJoe Biden a uartu mipi nih an ti khawh tawk cio an hlut, thla fatin a hlu pengmi zong an tampi. Joe Biden nih president a ṭuan ahcun ka caah a ṭha deuh lai ti a zumtu mirum le company pawl nih tangka million torlecheng an hlut ve.\nApril thla zongah Joe Biden mipi vote leemnak phu (campaign) le DNC nih $60.5 million an hmuh. Mah tluk US Covid-19 pulrai le sandahpiah buainak lakah hi zatzat tangka hlutu ngeih cu an ṭhawng ngai.\nJoe Biden a rak zuamcawhtu MP/Senator Elizabeth Warren zong nih Nikhatni zaan ahkhan Joe Biden cu $6million bak a ngahpiak.\nJoe Biden caah fund kawltu phu lutlai pawl nih, “Goerge Floyd thih ruangah ram pumpi ah sandah an piah hnu in Joe Biden a ṭanhtu le tangka hlutu an karh chinchin,” tiah an chim.\nTrump campaign a let in tangka ngei deuh\nDonald Trump cu kum 3 chung bak fund a kawl cang caah Joe Biden nak let in mipi vote leemnak caah tangka a ngei deuh.\nTrump campaign nih May thla chung a ngahmi a thanh rih lo. April thla chung ahkhan Trump le Republican National Committee (RNC) i bawm in $61.7 million an hmuh. A pelte in Democrats an tei hna.\nApril thla dongh tiang ahkhan Trump campaign (mipi vote leemnak) caah an hmuhmi dihlak $742 million asi cang. US President aa cuhmi vialte lakah mah zat fund a hmumi an um bal lo. Trump nih cazin thar a ṭial.\nAtu bank account ah tangka fang bakin $255 million an ngei rih.\nTrump a chuah ni, kum 74 a tlin ni, June 14 ni 1 chung te bakah $14 million an ngah.


Tuzarh Cawn Nithumni Ah Myanmar President Thar Thim A Si Cang Lai\nInnpiMyanmarTuzarh Cawn Nithumni Ah Myanmar President Thar Thim A Si Cang Lai\nMarch 26, 2018 Salai Robert Ngun Sang Myanmar 0\nKan hnu zarh ah ruah lo piin Myanmar President U Htin Kyaw cu a rian in aa dinh hnuah atu zarh Cawn Nithumni ahkhin Myanmar president thar thimnak cu tuah a sic ang lai tiah nihin ah Ramkomh Parliament (Union Parliament) nih an thanh.\nPhunghrampi ning in Lower House, Upper House le rian ngeimi ralkap lei phungser tuanvo ngeitu hna nih president ah thim dingmi vice president pathum cu an thim cang hna.\nKan hnu zarh Cawn Ningani ahkhan Lower House nih an hlutdaw lutlai (speaker) U Win Myint (NLD party lei in) cu president ah chuahpi dingin vice president caah an thim cang i atu lio acting president (caan karlak president) a tuanmi U Myint Swe le U Henry Van Thio hna he president aa cuh lai.\nTu zarh Cawn Ningani ahkhan Parliament ah U Win Myint, U Myint Swe le U Henry Van Thio hna pathum chungin president caah thimfung thlak le thim an si cang lai.\nU Win Myint cu U Htin Kyaw aa dinh ni, Cawn Nithumni ahkhan Lower House speaker rian in aa dinh ve tikah amah hi Myanmar president thar cu a si ko lai ti hi zumh a si.\nZumh ning bantukin a si taktak ahcun U Win Myint hi Myanmar Independence a ngah kum 1948 hnuin Myanmar president a pahranak a si lai.\nThe 67-year-old is believed to be one of State Counselor Daw Aung San Suu Kyi’s favorites among fellow senior NLD members. He became the Lower House speaker in February 2016, after the NLD won the 2015 general election.\nU Win Myint, kum 67 hi NLD chungtel upa lei pakhat a si i State Counsellor Aung San Suu Kyi nih aa bochan ngaimi, a uar ngaimi NLD upa a si. Amah hi February 2016 ah Lower House speaker ah rak thim a si.\nPresident rian in U Htin Kyaw aa dinhnak kong cu lenglei mipi hna caah khuaruahhar ngai a si ko nain NLD party lei nih cun hi aa dinh ding kong hi NLD chungtel upa hna le cozah hna karlak ahcun ceihhmai cangmi le theih ciami thil a si ko tiah an chim.\nNLD chungtuan chungtel pakhat a simi U Win Htein nih cun Zarhteni ahkhan NLD CEC meeting ah U Win Myint hi president ah thim dingin ceih a si. U Htin Kyaw hi a ngandam lo ruangah a rian in aa dinh hi a si ko tiah a chim.\nU Htin Kyaw nih cun aa dinhnak kong he pehtlai in a rian in dinh a duh ruangah ti lawngin thanhnak a tuah. A tak ahcun U Htin Kyaw hi Aung San Suu Kyi i a mi hmanmi menmen khi a si ko tiah zapi nih hmuh a si.\nKan hnu kum in khan U Htin Kyaw cu a mithmai, a cawlcanghning le cheukhat rian herh ngeihnak ah a bau pah lengmangnak zoh tikah mipi nih a ngandam lo hi an theih cang ko. Ramleng zong ah i thlopnak a ngei fawn.\nU Htin Kyaw i a nupi Daw Su Su Lwin nih cun, a vapa U Htin Kyaw a rian in aa dinhnak a ruang hi a ngandam lonak ruang lawngah a si lem lo, i dinh ding hi a hlankan tein rak timh ciami a si ko tiah a chim.\n“U Htin Kyaw nihhin president can ding hi aa ruah bal lo. President rian pek a rak si lioah hin Aung San Suu Kyi ai ah dirpiak chung deuh ding khin thla thum in thla ruk tiang hrawng lawng tuan a rak i timh”, tiah Daw Su Su Lwin nih a chim.\nU Htin Kyaw nih a ruah ning ahcun thla thum in thla ruk karlak ahhin cun Aung San Suu Kyi president tuan khawhnak ding aa dawnkhantu Phunghrampi hi remh khawh a si cang lai tiah a ruah tiin Daw Su Su Lwin nih a chim chih.\nAsinain, kum 2 chungah cu phunghrampi cu remh khawh a si ti lo. Cun, Daw Su Su Lwin nih cun “U Htin Kyaw nan duhsak i nan dirpi bantukin president tuan dingah U Win Myint hi nan cohlan ding le nan duhsak cio dingin kan forhfial hna”, tiah a chim.


***Vakok.Lian***: U Saw Kong Tlawmpal\nU Saw Kong Tlawmpal\nU Saw Kong Tlawmpal Aung San thattu kong hlaithlai ah cun, U Saw kong cu telh lo awk tha lo a si. U Saw hi ahodah a si hnga? U Saw cu Dr. Maung Maung tial ningah cun fimnak tlamtling ngeih setsai tung lo i, pow er lawng a duhmi, minister sawhsawh in aa lung si lo i, prime minister (ram lu bik) tiang si a duhmi pa a si tiah a ti. U Saw cu orhlei ruahnak (rightist) a pommi a si i, Aung San he hlan tein aa rem lomi pa a si. Chim duhmi cu Aung San i hmuh khawhmi lenglei ral a si.U Saw cu 1900 kum ah Tharrawaddy ah a chuak i, sihni (pleader) a cawng, Saya San a upat ngaimi pa asi. 1928 kum thawkin MP a tuan tawn. 1931 kum i Saya San an tlaih tikah Kawl sihni tam ngaite nih a lakin sihni kan leih-piak lai tiah an rak i pe cio. Nain, a tam deuh cu, cathiam huaha lo khuatefa deuh lawngte an si; cu hna lakah mino cathiam bik pawl ah a hung langmi cu U Saw a si.\nU Saw nih Saya San luatnak caah cun sihni cu a leih-piak i, England ummi Mirang bawi pawl sin zongah Saya San luatnak dingah nawlnak ca a rak kuat hna tikah cun laar hram a hun i thawk colh ko cang. Saya San nih Mirang a rak doh liote in U Saw nihhin U Ba Pe dirhmi Thuriya (the Sun) tadinca hmangin Mirang ralkap nih Saya San ralkap pawl an tuahto ning hna hmanthlak tehna a cuanter i Mirang bawi pawl sinah a rak kuat tawn cang. Saya San a thih tikah, Saya San nih Mirang a dohnak pehzulh dingah tiin, a min ah Galon aa bunhnak chan a si [Saya San nih Galon Athin a rak dirh]. May 1935 ah Japan ah a vung tlawng i, a rung tlun tikah Nga-Bwint-Saing Party aiawh in thimnak i cuh dingah an thim. 1938 kum ah, Thuriya (the Sun)tadinca a cawk (Japan pawl phaisa bawmhmi in a cawk tiah zapi nih an ruah19). Dr. Maung Maung tialning ah cun, Thuriya tadinca nihcun, Hitler nih ram le miphun kong he pehtlai in Judah miphun huatnak le German lawng miphun sang an sinak kong a tialmi a cauk Kaa Zuamnak timi Mein Kempf kha a serial in chuah hram a thawk colh tiah a ti. A tadinca hmangin mirum lian pipi le vawlei kau pipi ngeimi hna nih a lei tang dingin a lemsoi hna i20, Myochit Party a dirh, cun amah private ralkap Galon ~at aa ser. U Saw cu Ba Maw21 cozah ah vuanci (minister) a tuan. Asinain, cozah doh ruangah tiin, Ba Maw nih thong a thlak. Thong in a hun chuah hnu, May 30, 1939 ah U Pu cozah ah forest le agriculture vuanci ah an thim. Dr. Maung Maung tialning ah; a Myochit Party hmangin U Pu chambaunak a kawl i, U Pu cozah cu challenge a tuah. Cuticun, September 1940 in January 1942 tiang Chief Minister a tuan.22 Kawl lakah a bawi bik a hun si le cangka in, politician cheukhat thong ah a thlak hna: ruahnak lei ah a saya thing U Ba Pe, Mandalay mi U Ba U le U Ba Thi an si. U Saw nihhin min ah “Ba” aa telmi cu a rem hna lo tiah capo in an siahnak.23 October 1941 lio i, ramdang a tlawn lai cu baisakup aa zaih-mi ko a lo: Private vanlawng bakin…cungah cun a zuang…. cun Shwedagon pura a hun heel i, vancung cun upatnak a von pek. Mi nih thil `ha lo tuah ah an rel. Midang nih Buddha milem hmai ah cun, an bok i, upatnak an pekmi kha U Saw nihcun, aa laak zau i, a bingtalet bakin, a cunglei in a biak.24 Zeiti Dr. Maung Maung nih a va tial zongah,\nU Saw hi February 12, 1947 kum ah Panglong hnatlaknak an rak tuah lioah a rak i tel ve. U Saw nihcun tlangcungmi pawl cu; nan miphun `hanchonak ding le nan ram i kilvennak dingah Kawlram he rak i f onh ve ko u, nanmah le nan ram cio ah nanmah tein uknak nawl cu nan i ngeih ko lai tiah a rak sawm ve hna. Hi U Saw bia hi tlangcungmi nih an rak cohlan ngaimi a si. Nain, kam khatlei ah, U Nu nih Mirang nih t l a n g c u n g m i he thleidannak a rak kan tuah ruangah Kawl le tlangcungmi karah huatnak a chuahter timi bia tu cu, tlangcungmi nih an rak pom duh bak lo.25 Nain, U Saw hi mi khuaruahhar ngai cu a si. Aung San le British prime minister Atlee nih January 27, 1947 ni ah London khua i Kawlram luatnak (zalennak) pekding in hnatlaknak an ngeih tikah, U Saw le Ba Sein nih opposition aiawh in an rak zulh i min an thu duh lo.26 Aung San-Atlee hnatlaknak nihhin tlangcungmi nih Kawl he fonh an duh ko ahcun, Kawl uknak tang ah um ding a fianter cang i, asiloah tlangcungmi hna caah a ing tein luatnak pekding timi cu a rawk cang ti awk a si ko caah dah U Saw nihhin tlangcungmi hna zawnruat in a rak thut duh hnga lo? Asiloah Aung San nih hmailei ah Kawlram a hruai telai ti a hmuh caah dah a thut hnga lo? A ruahnak hi hngalh khawh a har ko.\nPosted by L.VanBlian_blogpost.com at 8:27 PM\nKawlram Thawng Tlawmpal\nKan hnu zarh chung ah Karen ram Thantapin myone P...\nCard Nih Vol.4 Chuah Than An Ni Tim\nTanshwe India A Tlawng


U.S Nih Suh Kyi Le Win Myint Thlah Hna U Ti Pin Ralkap Cungah Action Lak Aa Tim Lo. A Ruang? – Chin World News Evening\nMarch 6, 2021 March 6, 2021 Salai Van Myanmar News\nKanmah kan biapi bik ko Kawlram thlengnak ding ahcun! US nih Kawlram aana ting kongah hriamnam he a tuk te lai tiah ruahchannak tamtuk kan nei hna a hramthok tein. Mah cu Laikhal thluak le ruahnak deuh a si. US nih uktu ttha lo poah a tu dih hna lo. Khuafak piin an ruah ve. Aruang cu ram pakhat vatuk tikah phaisa tamtuk a dih, an ralkap tamtuk an thi ve. A dang a tamtuk rih an sunghmi. Mah cucu fawi tein a tuah lai zumh ding a silo. A ral ttihnung tuk a simi uktu tthalo zong a simi North Korea hmanh a tu lo. An rammi a tam deuh le bang nih cun ramdang tuk hi an duh nemmam lo. Aruang cu an ralkap tamtuk an thi ve.\nCucaah US bawmh ding i bochan lo ding i ruahchan lo ding a si lai. US nih cun “mawhchiatnak, soiselnak- nawlnak- sipuazi phihkhanh- mipi lei ah kan in dirpi ko hna, kan in zoh peng ko hna, kan lungre a thei- kan lungphang- daihnak um zau ko seh. Suh Kyi le Win Myint thlah zau hna u, sandahpiahtu pawl cu meithal hmang in kap hna hlah u, uknak pe tthan hna u” ti vial lawng in a za ko lai.\nA biapi bikmi cu kanmah te cawl kha a si ko. CDM le sandahpiah hi a tthabik ko. Adang dang zong aum len ko lai. CDM kan tuah khawh peng ahcun an cawl kho lai lo, rian an ttuan kho lai lo, cozah an ser kho lai lo. Kawlram cozah pi cu anmah vial lawng cun an ser kho lai lo, an hruai kho lai lo. Aho ram hmanh i bochan ti lo ding. UN sin belte in ruahchannak cu a um deuh ko lai.\nAruang cu ram tampi komh sermi a si tik ah ram pakhat a buaimi remh cu an rian zong a si fawn. Nan UN zongnih kan duhmi taktak thlengnak tiang cu a kan bawm kho lai maw ti zong ruah a hau. Mah hlan vialte zong kum tampi a zuam len ko nan kan duhmi uknak tiang cu an kan bawm kho lo cu mu. UN ah Tuluk le Russia an um peng fawn. Asinain ramdang pawl nak cun UN cungah cun ruahchannak a tam deuh ko kan ti lai cu.\nAtu hrawng radio zong nih an chim lengmangmi cu mah hlan vialte zong Kawl ralkap nih ramdang hremnak vialte cu a tei khawh dih/a lonh khawh dih ko an ti. Cucaah cun atutan teinak hmuh ding ahcun kanmah cawlcanghnak CDM le sandahpiah le a dangdang hi a tthabik le santlai bik le ruahchannak a umbik an si ko, Kawlram thlengnak ding ahcun. Saya Van Tum\nRalkap Uk Nak Hi Kan Tei Hrimhrim Lai! A Ruang?